Kristofer Hempton “Söhbət ilə müalicə” | Kitabı Karandaşla Oxuyanlar\nKristofer Hempton “Söhbət ilə müalicə”\n“Söhbət ilə müalicə” (ingiliscə “The Talking Cure”) – Con Kerrinin “Ən təhlükəli metod” (A Most Dangerous Method: The story of Jung, Freud, and Sabina Spielrein, 1993) əsəri əsasında dramaturq və ssenarist Kristofer Hemptonun qələmə aldığı pyesdir. Pyesdə psixoanalizin baniləri Ziqmund Freyd və Karl Qustav Yunqla ağıllı və gözəl xəstə Sabina Şpilreyn arasındakı mürəkkəb münasibətlərdən bəhs edilir.\n2011-ci ildə pyesin motivləri əsasında “Təhlükəli metod” (A Dangerous Method) adlı film çəkilib. Filmdə Ziqmund Freydi Viggo Mortensen, Qustav Yunqu Maykl Fassbender, Sabina Şpilreyni Kira Naytli, Otto Qrossu Vensan Kassel canlandırıb.\nQürur… sevəndə ən çox əziyyət verən şey budur…\nSabina: Yeddi yaşım tamam olan kimi anam dedi ki, artıq günahlarımın bütün məsuliyyəti öz üzərimə düşür.\nYunq: Bu da sizi təşvişə saldı?\nSabina: Özü də necə! Ancaq bundan sonra mələk gəldi və hər şey düzəldi.\nSabina: Daxili səs. Fikirləşdim ki, bu mələyin səsidir. O, mənim qeyri-adi insan olduğumu söylədi. Yeri gəlmişkən, o, mənlə almanca danışırdı.\nYunq: Onda şübhəsiz, mələk olub.\nSabina: Məgər mələklər almanca danışır?\nYunq: Belə qəbul edilib.\nPeşəkar ordu yaratmaq istəyirsinizsə, peşəkarları seçin.\nBurada olmamağım hələ o demək deyil ki, mən ölmüşəm.\nYadınızdadırsa, Kolumb haranı kəşf etdiyini heç bilmirdi. Onun kimi mən də yalnız bir şeyi iddia edə bilərəm: ayağım sahilə dəydi, deməli, bu ərazi mövcuddur.\nƏlbəttə, düşmənlərimizin xeyrinə işləyən və vəziyyəti ağırlaşdıran daha bir nüans var: bizlər, psixoanalizin baniləri sanki əllə seçilmiş kimi hamımız yəhudiyik.\nDüşünürəm ki, seksual instinktləri bu və ya digər yolla boğmaq cəmiyyətin məntiqli təşkili üçün zəruri şərtdir.\nUşağın faciəsi nədən ibarətdir? Elə bir məqam yetişir ki, o, arzuladıqlarının hamısını əldə etməyəcəyini başa düşür. Bəs böyük insanın faciəsi nədir? Elə bir məqam yetişir ki, o, əlinə düşən şeylərdən şüurlu şəkildə imtina edir. Atam bunu yetkinlik, mən isə kapitulyasiya adlandırıram.\nMəni rus şairinin, Lermontovun bir şeiri təqib edir. Bu şeir qəfəsdəki quşu azadlığa buraxan məhbusun nəhayət xoşbəxtlik tapması barədədir.\nMəhəbbət məqsədə çatmaq üçün vasitə deyil. Məhəbbət ali məqsəddir.\nCənab direktora gəldikdə isə o, çox kədərləndi. Qərarımın əsl səbəbini öyrənmək üçün ağzımdan söz almağa başladı. Nəhayət ona bunları deməyə məcbur oldum: cənab direktor, başa düşün, rəhbərliyiniz altında çalışdığım səkkiz ildən sonra, təbii olaraq, içmək istədim.\nFreyd: Amerika ilə bağlı şübhələrim var. Bu barədə düşünəndə səfərimiz mənə böyük bir səhv kimi görünür.\nYunq: Belə bir şey ola bilməz. Yox! Amerika gələcək deməkdir.\nFreyd: Aldığım məlumata görə, orada riyakarlıq hökm sürür. Mühazirələrim vaxtı polis əməkdaşlarının məni zaldan çıxarmasını istəmirəm.\nYunq: Mühazirələrinizin mövzusu nədir ki?\nFreyd: Uşaq seksuallığı.\nFreyd: Sözsüz ki, almanca oxuyacam.\nYalnız əzab çəkən həkim müalicə edə bilər.\nBəzən insan yaşamağa davam etmək üçün bağışlanmaz səhvlər edir.\nYalnız dağıdıcı qüvvələrin toqquşması yeni bir şeyin yaranmasına səbəb ola bilər.\nSadə həzlər olmur.\nBaşqa sahələrlə müqayisədə, din naminə daha çox cinayətlər törədilib.\nO həqiqətən irəliyə getmək, xəstələrlə söhbət zamanı “Bax buna görə siz beləsiniz” etirafı ilə kifayətlənməməyimizi istəyir. İstəyir ki, xəstələrlə danışan zaman bunları deyə bilmək imkanımız olsun: “Biz sizə ola biləcəyiniz insanı göstərə bilərik”.\nŞərhlər: 0 Tags: a dangerous method, cristopher hampton, karl yunq, kristofer hempton, otto qross, psixoanaliz, söhbət ilə müalicə, the talking cure, ziqmund freyd\n← Sesilia Ahern “Göyqurşağının bitdiyi yer” / “Sevgilərlə, Rozi”\nKarin Alvtegen “Xəyanət” →


Məktəblərin açılması barədə qərar nə zaman veriləcək?\n22:18 29 Sentyabr 2020\nTəhsillə bağlı qərar verməkdə çətinlik var\n11:52 08.08.2020 Qısa URL\nBu gün əlimizdə olan rəqəmlər əsasında hansısa qərar qəbul etsək, iki həftə sonra bu rəqəmlər dəyişə bilər - Şahmar Mövsümov\nBAKI, 8 avqust — Sputnik. “İki həftədir, tədrislə bağlı məsələ müzakirə edilir. Bütün dünya ölkələrinin təcrübəsi öyrənilir”.\nSputnik Azərbaycan bildirir ki, bunu Nazirlər Kabineti yanında Operativ qərargahın birifinqində Azərbaycan Respublikası Prezidentinin köməkçisi – Azərbaycan Respublikası Prezidentinin Administrasiyasının İqtisadi məsələlər və innovativ inkişaf siyasəti şöbəsinin müdiri Şahmar Mövsümov deyib.\nOnun sözlərinə görə, problem odur ki, vəziyyət çox dinamikdir: “Bu gün əlimizdə olan rəqəmlər əsasında hansısa qərar qəbul etsək, iki həftə sonra bu rəqəmlər dəyişə bilər. Növbəti brifinq tədris məsələlərinə həsr olunacaq. Bu zaman tədrislə bağlı bütün suallara aydınlıq gətiriləcək”.\nMüəllimlərin işə qəbulu ilə bağlı qərar verildi\nKomendant saatını pozan şəxslər cərimə və ya həbs edilə bilərlər\nOnu da qeyd edim ki, komendant saatı tətbiq edilən ərazilərdə tətbiq edilmiş xüsusi giriş-çıxış rejiminin, habelə yaşayış və ya olduğu yeri seçmək hüququna qoyulmuş məhdudiyyətin pozulmasına görə yüz manat məbləğində cərimə tətbiq edilir\nMüdafiə Nazirliyindən təkzib: Ermənistan qırıcısını F-16-nın vurması yalandır\n"Erməni tərəfinin yaydığı bu tip məlumatlar təxribat xarakteri daşıyır və beynəlxalq ictimaiyyətin diqqətini cəlb etməyə yönəlib"\nTəcavüzkar Ermənistanın mülki obyektləri atəşə tutması nəticəsində 66 yaşayış evi, 8 mülki obyekt yararsız vəziyyətə düşüb, çoxsaylı xırda və iribuynuzlu heyvanlar tələf olub\n22:17 Kəndləri işğaldan azad olmuş tanınmışlar - "27 ildir ki, ürəyimdə bir arzum var..."\n21:55 Növbəti erməni təxribatını əngəlləmək üçün Kamran Əliyev rusiyalı həmkarına müraciət etdi\n21:50 Bakı sükuta qərq oldu: komendant saatı qüvvəyə minib - FOTO\n21:38 Paşinyan yenə Putinə zəng vurdu\n21:29 Türkiyənin vitse-prezidenti - Azərbaycanın yanındayıq\n21:20 Daha bir abidəmiz erməni təxribatının qurbanı olub\n21:05 "Qoy Uca Tanrı hər bir azərbaycanlıya müqəddəs Qarabağ torpağını öpməyi nəsib etsin!"\n20:54 Amerika qazı Rusiya qazını əvəz edə biləcəkmi\n20:34 Komendant saatını pozan şəxslər cərimə və ya həbs edilə bilərlər\n20:12 Əməkdar artist cəbhəyə yola düşüb


ADPU-da Reytinq Qiymətləndirilməsi ilə bağlı hazırlanmış sənəd layihələrinin müzakirəsi keçirilib - Hürriyyət\nADPU-da Reytinq Qiymətləndirilməsi ilə bağlı hazırlanmış sənəd layihələrinin müzakirəsi keçirilib\n10:32 - 25 May, 2018\nMayın 25-də Azərbaycan Dövlət Pedaqoji Universitetində (ADPU) professor-müəllim heyətinin, kafedraların və fakültələrin illik fəaliyyətinin Reytinq Qiymətləndirilməsi ilə bağlı hazırlanmış sənəd layihələrinin müzakirəsi keçirilib.\nUniversitetdən Hurriyyet.org-a verilən məlumata görə, tədbiri giriş sözü ilə açan ADPU-nun rektoru, professor Cəfər Cəfərov bildirib ki, professor-müəllim heyətinin, kafedraların və fakültələrin illik fəaliyyətinin Reytinq Qiymətləndirilməsi ilə bağlı hazırlanmış sənəd layihələrinin müzakirəsi olduqca vacibdir. Biz bu sənədləri çevik şəkildə müzakirə və tətbiq etməliyik.\nADPU-nun Tədris işləri üzrə prorektoru, dosent Eldar Aslanov çıxış edərək bildirib ki, tədris prosesinin keyfiyyətinin artırılması və professor-müəllim heyətinin obyektiv rəğbətləndirmə sisteminin yaradılması məqsədilə müvafiq əmr imzalanıb. Həmin əmrlə ADPU-da Reytinq Qiymətləndirilməsi haqqında Müvəqqəti Qaydalar təsdiq edilib. Reytinq qiymətləndirilməsi haqqında Müvəqqəti Qaydalara əsasən professor-müəllim heyətinin 2018-ci il üzrə fəaliyyətinin qiymətləndirilməsi üçün müvafiq hazırlıq işlərinə başlanılıb, qaydaların icrasını təmin etmək üçün Universitetin Keyfiyyət Komissiyası yaradılıb. Universitetin Keyfiyyət Komissiyası katibliyinin işinin həyata keçirilməsi Keyfiyyətin təminatı şöbəsinə həvalə edilib. Aidiyyəti struktur bölmələri qarşısında əmrdən irəli gələn vəzifələrin həyata keçirilməsi qoyulub.\nKeyfiyyətin təminatı şöbəsinin müdiri, dosent Rəşad Sadıqov bildirib ki, Reytinq Qiymətləndirməsinin tətbiqinin əsas məqsədi tədris prosesinin keyfiyyətinin artırılması üçün professor-müəllim heyətinin, kafedraların və fakültələrin illik fəaliyyətini obyektiv, vahid meyarlarla müəyyənləşdirməkdir. Reytinq Qiymətləndirməsinin yaradılması konsepsiyası universitetin, o cümlədən fakültə və kafedraların fəaliyyətinin müasir dövrdə ali təhsil müəssisələri qarşısında qoyulan milli və beynəlxalq tələblərə uyğunlaşdırılması ilə bağlıdır. Reytinq Qiymətləndirməsi Azərbaycan Respublikasının Konstitusiyasına, Azərbaycan Respublikasının qanunlarına, digər normativ-hüquqi aktlarına, universitetinin Nizamnaməsinə, beynəlxalq və Azərbaycan ali təhsil müəssisələrində qiymətləndirmənin tətbiqi təcrübəsinə əsasən tərtib edilmişdir. Reytinq Qiymətləndirməsinin əsas məqsədləri professor-müəllim heyətinin, kafedraların və fakültələrin mövcud pedaqoji, elmi-tədqiqat, tərbiyə və ictimai fəaliyyətinin vəziyyətinin obyektiv şəkildə qiymətləndirilməsi, professor-müəllim heyətinin universitet daxilində və ictimai həyatdakı fəaliyyətinin səviyyəsinin vahid meyarlar əsasında qiymətləndirilməsi, fakültələrin və kafedraların resurslarının, tədris işinin təşkilinin və elmi-tədqiqat işlərinin səviyyəsinin müəyyənləşdirilməsi, professor-müəllim heyətinin, kafedraların və fakültələrin tədris prosesinin yaxşılaşdırılmasına fərdi və kollektiv töhfəsini nəzərə almaqla onların maddi və mənəvi həvəsləndirilməsi, professor-müəllim heyətinin, kafedraların və fakültələrin Reytinq Qiymətləndirməsinin nəticələrini ümumiləşdirməklə onların fəaliyyətinin dinamikasının izlənilməsidir. Reytinq Qiymətləndirməsi pedaqoji fəaliyyət, elmi-tədqiqat fəaliyyəti və ictimai fəaliyyət üzrə müəyyənləşdirilir. Hər bir fəaliyyət növü müəyyən edilmiş müvafiq balla qiymətləndirilir və toplanan ballar əsasında reytinq müəyyən edilir. Kafedra üzrə Reytinq Qiymətləndirməsinin hazırlanması üçün hər bir müəllim tərəfindən il ərzində həyata keçirilmiş fəaliyyəti özündə əks etdirən məlumatlar fərdi qaydada kafedraya təqdim edilir və onların əsasında kafedra üzrə müvafiq cədvəl doldurulur. Fakültə üzrə Reytinq Qiymətləndirməsinin hazırlanması üçün hər bir kafedra tərəfindən il ərzində həyata keçirilmiş fəaliyyəti özündə əks etdirən məlumatlar dekanlığa təqdim edilir və onların əsasında fakültə üzrə müvafiq cədvəl doldurulur. Hər il dekabrın 1-dək professor-müəllim heyəti tərəfindən təqdim edilmiş sənədlər əsasında doldurulmuş reytinq cədvəli onun dəqiqliyinə cavabdehlik daşıyan kafedra müdiri və dekan tərəfindən təsdiq edildikdən sonra sənədlər aidiyyəti üzrə təqdim edilir. Təqdim edilmiş sənədlərin və məlumatların dəqiqliyi universitetin rektoru yanında Keyfiyyət Komissiyası tərəfindən yoxlanılır və universitet üzrə Reytinq Qiymətləndirməsinin yekun aktı tərtib edilir. Reytinq Qiymətləndirməsinin nəticələri hər təqvim ilinin sonunda universitet Elmi Şurasının iclasında təsdiq edilir.\nReytinqin hesablanma qaydaları və nəticələri barədə də ətraflı məlumat verən dosent R.Sadıqov qeyd edib ki, fakültələr tərəfindən Reytinq Qiymətləndirməsi üçün təqdim edilən sənədlərin araşdırılması, reytinqlərin hesablanması, müəyyən təhlillər üçün meyarlarının, metodların və vasitələrin işlənilməsi universitetin rektoru yanında Keyfiyyət Komissiyası tərəfindən aparılır və komissiyanın tərkibi hər il Elmi Şuranın qərarı ilə müəyyən olunur. Keyfiyyət Komissiyanın üzvlərinin Reytinq Qiymətləndirməsi ilə bağlı vəzifələrinə fakültələrdən daxil olan sənədlərin həqiqiliyini və obyektivliyini yoxlamaq, professor-müəllim heyətinin, kafedra və fakültələrin reytinqini hesablamaq, il üzrə reytinq qiymətləndirməsinin nəticələri haqqında Yekun Akt tərtib edib rektora təqdim etmək, universitet daxilində Reytinq Qiymətləndirməsi ilə bağlı izahat və maarifləndirmə işləri aparmaq, analitik və statistik informasiya hazırlamaq, Reytinq Qiymətləndirməsi ilə bağlı diğər məsələləri həll etmək daxildir.\nMüəllimlərin, kafedra və fakültələrin topladıqları bala əsasən onların reytinqi nümunəvi, fəal və fəal olmayan kimi müəyyənləşdirilir. Nümunəvi kateqoriyaya daxil olan müəllim, kafedra, kafedra müdiri, fakültə və dekan maddi və ya mənəvi rəğbətləndirilir. Fəal olmayan müəllimlərin, kafedra və fakültələrin fəaliyyəti təhlil olunur, nəzarətə götürülür və lazım olduqda universitet Elmi Şurasında müzakirə olunur. Reytinq Qiymətləndirməsinin nəticələrinə görə rəğbətləndirmənin forması və həcmi rektorun təklifi əsasında universitet Elmi Şurası tərəfindən təsdiq edilir. Reytinq Qiymətləndirməsinin nəticələri cildlənərək tanışlıq üçün universitetin Kitabxana-İnformasiya Mərkəzində saxlanılır. Professor-müəllim heyətinin, kafedraların və fakültələrin reytinq nəticələrinin dinamikası rəhbərliyə idarəetmədə illik fəaliyyətin qiymətləndirilməsinə əsasən diferensial əməkhaqqı sisteminin tətbiqində, vəzifə seçkilərində (müsabiqə yolu ilə) və ya təyinatında, əmək müqaviləsi müddətinin razılaşdırılmasında, elmi-tədqiqat işlərinin aparılmasında, elmi konfranslarda iştrak edilməsində, peşəkar inkişafla bağlı kurslara göndərilməsində, avadanlığın alınmasında qərar vermək üçün obyektiv əsas yaradır. Bu qaydalar universitetin Elmi Şurasında qəbul olunur və rektor tərəfindən təsdiq olunur. Qaydalara əlavə və dəyişikliklər eyni prosedura ilə həyata keçirilir.\nDosent R.Sadıqov qeyd edib ki, universitetdə tələbələrin müəllimdən məmnunluğu haqqında anonim sorğu keçiriləcək. Sorğuya müəllimin mühazirə və seminarları təqdimatı əsasında keçirməsi, dərsi səlis və aydın şəkildə izah etməsi, interaktiv metodlardan istifadə etmə bacarığı, tələbələrə fərdi yanaşması, onların fəal iştirakına şərait yaratması və dərsdənkənar köməklik göstərməsi, verdiyi sərbəst işlərin faydalılığı, kollokvium və imtahanlardan müvəffəq qiymət almaqda keçdiyi dərsin əhəmiyyətli olduğuna inam, bütün mövzuların mühazirə materiallarını təqdim etməsi,verdiyi qiymətlərin obyektivliyi ilə bağlı suallar daxil edilib.\nSonra təqdim edilən sənəd layihələri barədə müzakirə aparılıb. Professor Asəf Zamanov, dosent Sənan Əliyev, professor Buludxan Xəlilov, professor Fərrux Rüstəmov, dosent Şahin Pənahov, dosent Maqsud Nəcəfov, dosent Arzu Daşdəmirov, professor Müseyib İlyasov, professor İramin İsayev, dosent Ənvər İmanov, pedaqogika üzrə fəlsəfə doktoru Qəmər İsayeva və başqaları çıxış edərək sənədlə bağlı fikir və mülahizələrini bölüşüblər.\nSonda fakültə və kafedraların sənəd layihəsi ilə bağlı təkliflərini hazırlayaraq bir ay müddətində təqdim etmələri qərara alınıb.\nƏvvəlki məqalə“Onlara da söylədim, belə bir təklif gülməlidir” – NAZİR\nNövbəti məqalədəİRƏVAN MOSKVAYA ÜZ DÖNDƏRİR?


2016-cı il fevralın 26-da erməni silahlı dəstələrinin Xocalı şəhərini zəbt etməsinin və dinc əhaliyə qarşı qətliam törətməsininn 24-cü ildönümü tamam olur. Azərbaycan Respublikasının İran İslam Respublikasındakı Səfirliyində bu dəhşətli faciənin 24-cü ildönümü münasibətilə anma mərasimi keçirilmişdir. Əvvəlcə Xocalı qətlimaı zamanı qətlə yetirilmiş insanların ruhuna dualar oxunmuş, faciədən bəhs edən sənədli film nümayiş etdirilmişdir.\nXX yüzilliyin tarixinə ən faciəli münaqişələrdən biri kimi daxil olmuş Ermənistan-Azərbaycan Dağlıq Qarabağ münaqişəsinin başlanmasından 28 il ötür. 1988-ci ildən bugünədək davam edən Ermənistan-Azərbaycan münaqişəsinin ən dəhşətli günü isə 1992-ci il fevralın 25-dən 26-na keçən gecə baş verən Xocalı soyqırımıdır. Bu qətliam XX əsrin ən qanlı faciələrdən biri hesab olunur.\nHücumdan əvvəl, fevralın 25-i axşam çağından şəhər toplardan və ağır zirehli texnikadan şiddətli atəşə tutulmağa başlamışdır. Nəticədə şəhərdə yanğınlar baş vermiş və fevralın 26-da səhər şəhər tam alova bürünmüşdür. Belə bir vəziyyətdə, erməni əhatəsində olan şəhərdə qalmış təqribən 2500 nəfər əhali yaxınlıqdakı azərbaycanlılar məskunlaşmış Ağdam rayonunun mərkəzinə çatmaq ümidi ilə şəhəri tərk etməyə məcbur olmuşdur. Ancaq bu niyyət baş tutmamış, şəhəri yerlə yeksan etmiş erməni silahlı dəstələri və motoatıcı alayın hərbiçiləri dinc əhaliyə divan tutmuşdular.\nBu qırğının nəticəsində 613 nəfər həlak olmuşdur, onlardan 63 nəfər uşaqlar, 106 nəfər qadınlar, 70 nəfər qocalardır.\n24 il öncə qədim Azərbaycan torpağı olan Xocalı yerlə-yeksan edildi - qədim kurqanlar, dik daşlar, tunc və dəmir dövrünə aid tarixi abidələr, 1 şəhər, 1 qəsəbə, 8 kənd, 2495 yaşayış evi, 31 sənaye obyekti, 15 kənd təsərrüfatı obyekti, 20 təhsil, 14 səhiyyə müəssisəsi, 56 mədəniyyət, 5 rabitə obyekti və s. darmadağın oldu.\nAzərbaycan Respublikasının Milli Məclisi (Parlamenti) hər il fevralın 26-nı "Xocalı soyqırımı günü" elan etmişdir. Hər il fevralın 26-da saat 12.00-da Azərbaycan xalqı Xocalı soyqırımının qurbanlarının xatirəsini yad edir.\nBu faciə bir sıra beynəlxalq təşkilatlar və dövlətlərin parlamentləri tərəfindən soyqırımı kimi tanınır.\nİslam Konfransı Təşkilatının Xarici İşlər Nazirləri Şurasının 2007-ci ildə İslamabadda keçirilmiş sessiyasında Xocalı faciəsinə siyasi qiymət verilmişdir. İslam Əməkdaşlıq Təşkilatına üzv dövlətlərin Parlament İttifaqının (İƏT Pİ) İndoneziyanın Palembanq şəhərində keçirilmiş 7-ci sessiyasında “Azərbaycan Respublikasına qarşı Ermənistan Respublikasının təcavüzü” adlı ənənəvi olaraq qəbul edilən qətnaməyə əlavə edilmiş bənddə İƏT Pİ üzv ölkələrin parlamentlərini 2012-ci ildən etibarən (Xocalı faciəsinin 20-ci ildönümü) 26 fevral 1992-ci ildə Ermənistan silahlı qüvvələri tərəfindən dinc azərbaycanlı əhaliyə qarşı həyata keçirilən və soyqırım xarakteri daşıyan kütləvi qırğını müvafiq şəkildə tanımağa çağırır və Xocalı qırğınını törədənləri məsuliyyətə cəlb etməyi tələb edir. 2013-cü il dekabrın 9-11-də Qvineyanın paytaxtı Konakridə keçirilmiş İslam Əməkdaşlıq Təşkilatı Xarici İşlər Nazirləri Şurasının 40-cı sessiyasında Xocalı qətliamını soyqırım aktı kimi tanıyan növbəti sənəd qəbul edilib.\nİslam Konfransı Təşkilatı Gənclər Forumunun Baş Koordinatoru xanım Leyla Əliyeva tərəfindən 8 may 2008-ci il tarixində “Xocalıya Ədalət, Qarabağa Azadlıq” kampaniyası üzrə təşəbbüs irəli sürülmüşdür. Bu kampaniya çərçivəsində Xocalı faciəsinə beynəlxalq siyasi-hüquqi qiymət verilməsi və Azərbaycanlılara qarşı soyqırımı aktı olaraq tanınması, habelə beynəlxalq ictimaiyyətin bu soyqırım barədə məlumatlılıq səviyyəsinin artırılması üzrə işlər həyata keçirilir.


İranın yüksək hərbi potensialı - Islam Times\nSunday 8 April 2012 - 16:30\nStory Code : 151515\nIslamTimes - ABŞ-ın “İnfuvarz” mərkəzi İranın yüksək müdafiə qüdrətindən yazıb. Hesabatda bildirilir ki, İrana qarşı hərbi təcavüz İsrailin puç və təhlükəli fantaziyasıdır.\nABŞ-ın Araşdırmalar Mərkəzi “məhdud savaş” layihəsini araşdıraraq İsrail və ABŞ-ın bu layihəsini qeyri-real adlandırıb. “İnfuvarz” yazır: “Vaşinqton və Tel-Əviv iddia edirlər ki, İrana qarşı qısa yolla məhdud bir əməliyyat keçirəcəklər. Hansı ki, İrana hərbi müdaxilədə müəyyən nöqtələr diqqəti cəlb edir:\n1. ABŞ-ın son hərb tarixi və İsrailin məntəqədə mövqeyi;\n2. İsrail və ABŞ rəhbərlərinin müharibə bəyanatları;\n3. Livan və Suriyaya son hücum;\n4. İranın güclü müttəfiqləri;\n5. Mossad tərəfindən İran alimlərinin terroru;\n6. İrana qarşı iqtisadi və diplomatik sanksiyaların uğursuzluğu;\n7. İrandan uranın zənginləşdirilməsini saxlamasını tələb etmək;\n8. İranın sərhədləri ətrafında\nABŞ-ın müharibə təbliğatı iki istiqamətdə aparılır: Müharibənin yaxın zamanda baş verməsi və İranın atom bombası düzəltmək gücündə olmaması.\n9. ABŞ və İsrail lobbilərinin İrana qarşı müharibəni himayə etməsi\nMəlumatda bildirilir ki, ABŞ-ın müharibə təbliğatı iki istiqamətdə aparılır: Müharibənin yaxın zamanda baş verməsi və İranın atom bombası düzəltmək gücündə olmaması. Burada bir neçə məqsəd izlənilir. Bir məqsəd də müharibə əleyhdarlarının diqqətini yayındırmaqdır.\n“İnfuvarz” öz araşdırmalarında bildirir ki, ABŞ və İsrailin əslində İrana qarşı hərbi əməliyyat gücü yoxdur. Hazırda bu ölkələrdə və Avropada yaşanan iqtisadi böhran uzun müddət onlara hücum imkanı vermir.\nABŞ və İsrail İranın gücünü düzgün qiymətləndirmir. ABŞ siyasətçiləri arasında bu mövzuda\nfikir ayrılığı var. İsrail rəhbərləri İranın cavab zərbəsini pərdələməyə çalışırlar. Onlar İsrailin RƏM sistemlərini, ABŞ HHQ-nin Fars körfəzindəki qüvvələrini sübut göstərirlər. Amma ABŞ strateqləri İranın hərbi gücünü yüksək qiymətləndirir. Onlar bu fikirdədir ki, İran ABŞ-ın Fars körfəzindəki gəmilərini asanlıqla vura bilər.\nTel-Əviv və Vaşinqton iddia edir ki, İrana qarşı müharibə qısamüddətli olacaq və nüvə obyektlərinə havadan zərbə endiriləcək. Amma bu axmaq təsəvvürdür. İrqçi sionistlər müharibənin masştabını görə bilmir. İsrail və ABŞ qüvvələrinin İran nüvə obyektlərinə yaxınlaşması üçün onlar Tehranın quruda və suda\nABŞ strateqləri İranın hərbi gücünü yüksək qiymətləndirir. Onlar bu fikirdədir ki, İran ABŞ-ın Fars körfəzindəki gəmilərini asanlıqla vura bilər.\nyerləşən raket sistemini ötüb keçməlidir. SEPAH-a məxsus müdafiə sistemləri düşmənə rahat hərəkət imkanı vermir. Bundan əlavə İranın nüvə obyektləri böyük infrostrukturlarla əhatəyə alınıb. Bu obyektlərə zərbə vurmaq üçün onun ətrafını dəqiq müəyyənləşdirmək lazımdır. Unutmaq olmaz ki, İranın əksər nüvə obyektləri dağlar vasitəsi ilə qapanmışdır.\nBütün bu amillər göstərir ki, İrana hücum üçün hərtərəfli müharibə planı hazırlanmalıdır. Bu isə hazırda qeyri-mümkündür. Zaman baxımından da məhdud müharibə layihəsi uğursuzdur. İsrail hərbi mütəxəssisləri əməliyyatın bir neçə gün və ya həftəyə başa çatdırılacağını\nİraq İrana qarşı 8 illik müharibədə ABŞ, İsrail, Ərəb və Qərb dövlətləri tərəfindən himayə olunurdu. Amma İran bu koalisiyaya diz çökdürdü. İndi İsrailin təkbaşına qalib gələcəyini düşünmək sadəlövhlükdür.\nbildirir. Onlar bu qısa müddətdə qələbə qazanmaq xülyası ilə yaşayır. Amma bu eqoist xislət həqiqəti görməyə mane olur. İraq İrana qarşı 8 illik müharibədə ABŞ, İsrail, Ərəb və Qərb dövlətləri tərəfindən himayə olunurdu. Amma İran bu koalisiyaya diz çökdürdü. İndi İsrailin təkbaşına qalib gələcəyini düşünmək sadəlövhlükdür.\nİran cəmiyyəti gənclərin çoxluq təşkil etdiyi cəmiyyətdir və elmi baxımdan inkişaf edib. İran ölkənin müdafiəsini milyonlarla insan qaldıra bilər. ABŞ və İsrail İrana hücum etsə 5 min il tarixə malik İranda bütün daxili ixtilaflar kənara qoyulacaq. Demək, bu müharibə uzun bir müharibə ola bilər.\nABŞ İrana hücumdan qorxdu\nAmerikalıların İranla müharibə əleyhinə aksiyası\nİran və ABŞ-ın müqayisəli hərbi potensialı\nKoreya: Partlayış zamanı yaxınlaşır!


Rusiyalı biznesmenlərə qarşı sanksiyalar\n23:14 08.12.2018 (Yenilənib 16:20 08.12.2018)\nOnların Böyük Britaniyada sərbəst gəzmək və işləmək imkanı məhdudlaşdırılacaq\nBAKI, 8 dekabr — Sputnik. Böyük Britaniya xüsusi xidmət orqanları Kremlə yaxın olan rusiyalı biznesmenlərə qarşı təzyiqi artırmaq niyyətindədir. Bu barədə Sputnik Azərbaycan "The Daily Telegraph"-a istinadən xəbər verir.\nXüsusi xidmət orqanlarının hazırladığı siyahıda Roman Abramoviç, Alişer Usmanov, Oleq Deripaska, Boris və Arkadiy Rotenberqlərin də adları var.\nNəşr yazır ki, siyahı baş nazir Tereza Meyə verilib və o bu siyahını təsdiqləyib. İndi isə London bu sənədi tərəfdaş ölkələrə vermək niyyətindədir.\nMəlumata əsasən siyahıda olan şəxslərin Böyük Britaniyada sərbəst gəzmək və işləmək imkanı məhdudlaşdırılacaq.\nLondon, milyarder, Sanksiya, Rusiya


Kiyevdə ulu öndər Heydər Əliyevin Ukrayna dilinə tərcümə edilmiş aforizmlərindən ibarət kitabın təqdimatı olub\nAzərbaycanın Ukraynadakı səfirliyinin...\nUkraynanın “Fashion Diplomacy”...\nKiyevdə “Heydər Əliyev və dünya...\nUkrayna Regionlararası Heyətin İdarə Olunması Akademiyasında ümummilli lider Heydər Əliyevin Ukrayna dilinə tərcümə olunmuş aforizmlərindən ibarət “Deyilən söz yadigardır” yaddaş kitabçasının təqdimat mərasimi keçirilib.\nƏvvəlcə Ukraynanın elm və mədəniyyət xadimləri, Azərbaycanın Ukraynadakı səfirliyinin diplomatları, gənclər və tələbələr Kiyev şəhərində fəaliyyət göstərən Heydər Əliyev adına Sosial Elmlər İnstitutunun qarşısına gələrək, dahi öndərin büstü önünə tər çiçəklər qoyublar. Sonra Ukrayna Regionlararası Heyətin İdarə Olunması Akademiyasında Azərbaycanın Ukraynadakı səfirliyinin təşəbbüsü ilə dərc olunan, Ulu Öndərin kəlamlarını özündə əks etdirən “Deyilən söz yadigardır” yaddaş kitabçası Ukraynanın elmi ictimaiyyətinə və tələbələrə təqdim olunub.\nUlu Öndərin dünyanın siyasi arenasında bəşəri təfəkkür sahibi kimi şöhrət qazandığını deyən Regionlararası Heyətin İdarə Olunması Akademiyasının rektoru Mikola Kurko dahi Heydər Əliyevin vaxtilə söylədiyi kəlamların tarixin yaddaşına dahiyanə deyilmiş müdriklik təcəssümü kimi daxil olduğunu vurğulayıb. Rektor bildirib ki, Heydər Əliyev tarixə bir çox sahələrlə yanaşı, həm də son dərəcə dahiyanə deyilmiş müdrik kəlamların müəllifi kimi düşüb. “Azərbaycan bu gün Heydər Əliyevin vaxtilə dediyi kimi, dünyanın ən parlayan ölkələrindən birinə çevrilib. Mən çox şadam ki, rəhbərlik etdiyim akademiyada Heydər Əliyev kimi dahi bir şəxsiyyətin adına İnstitut fəaliyyət göstərir”, - deyə rektor əlavə edib.\nTədbirdə Azərbaycanın Ukraynadakı səfiri Azər Xudiyev çıxış edərək ulu öndər Heydər Əliyevin müstəqil Azərbaycan dövlətinin qurulmasında və inkişaf etdirilməsində göstərdiyi misilsiz xidmətlərdən danışıb. Onun dövlət idarəçilik strategiyasında multikulturalizmin, dini tolerantlığın, xalqlar dostluğunun prioritet təşkil etdiyini bildirən səfir Heydər Əliyevin vaxtilə dediyi müdrik kəlamların Ukrayna dilində dərc olunmasını indiki və gələcək nəsillər üçün ən dəyərli töhfə kimi qiymətləndirib.\nTədbirdə çıxış edən siyasi elmlər doktoru Nikolay Qolovatıy Heydər Əliyevi XX və XXI əsrin siyasi arenasında fenomenal yaddaşı, dəmir iradəsi, müdrikliyi və uzaqgörənliyi ilə böyük şöhrət qazanmış dahi şəxsiyyət olduğunu vurğulayıb.\nPoltava Vilayət Şurasının deputatı Fəxrəddin Muxtarov dünya azərbaycanlılarının vahid dövlətçilik məfkurəsi ətrafında birləşməsində Ulu Öndərin tarixi xidmətlərindən bəhs edib.\nTədbirdə akademiyanın müəllimləri və tələbələri çıxış edərək Heydər Əliyevin siyasi irsinin öyrənilməsinin vacibliyini vurğulayıblar. Azərbaycan və Ukrayna televiziyalarının birgə istehsalı olan “Heydər Əliyev iki əsrin fenomeni” sənədli filmi nümayiş etdirilib.\nAzərbaycanın Ukraynadakı səfirliyinin təşəbbüsü və Poltava Vilayət Şurasının deputatı Fəxrəddin Muxtarovun dəstəyi ilə dərc olunan kitabın tərtibçiləri Azərbaycan Televiziyasının Ukrayna və Şərqi Avropa bürosunun rəhbəri Möhsüm Qədiroğlu və Azərbaycan Yazıçılar Birliyinin Tərcümə Mərkəzinin rəhbəri Səlim Babullaoğludur.


5 ən qayğısız Burç işarələri - Bürclər - 2020\n5 ən qayğısız Burç işarələri\nGöründüyü kimi, dünyamızda sadiq bir yanaşma saxlamaq sadəcə mümkün deyil. Ancaq bəzi insanlar Burç asanlıqla saxlaya bilir və ən çətin vəziyyətlərdə ən yaxşısını görə biləcəklərini bilirlər. Bu, baş verənlər barədə heç bir şeyə diqqət etməmələri demək deyil. Onlar yalnız fürsətə açıq olmağa qərar verdilər. Məqsədlərə çatmaq və özünü inkişaf etdirmək həmişə döyüşlə verilməməlidir. Bir şey yanlış gedir olsa da, əvvəlcədən düşünülmüş olduğu kimi, Bürcün bu əlamətləri onların rahatlığına əsaslanaraq irəliləməyə davam edir.\nİkizlər nə qədər qayğısız olmağı bacarırlar? Onlar pis şeylərin baş verdiyini yaxşı bilirlər, amma onlar nə olursa olsun onlarla başa çıxa biləcəklərinə əmin olurlar. İkizlər xəbərdarlıqda qalır və özlərini sığortalamağa çalışırlar ki, mənfi təsirləri baş verəndə hər zaman mübarizə aparacaqlar.\nVə hələ bir şey bir şey yanlış gələ bilər ki, narahat olmayın. Onlar özlərinə güvənirlər və ətrafını dünyaya maraqla gözləyir, hiylə gözləmirlər. İkizlər uzun müddət gələcəkdə baş verə biləcək hadisələrlə əlaqədar narahatlığa səbəb olduğunu anlamışlar.\nArchers həmişə gələcəyə yönəldilir. Yeni imkanlar həyəcanlandırır və unudulmaz duyğuları yaşamağa, qeyri-adi bir şey etməyə çalışır və yeni insanlarla tanış olmaq istəyər. Onlar hər şeydə üstünlüklərini görürlər və dünyaya uşaqların doğurduğu kortəbiliyi qəbul edirlər.\nDünyadakı kifayət qədər mənfi hadisələrin baş verdiyini bilirlər, eyni zamanda onlar yalnız onlara diqqət etmək istəmirlər. Strelets Troops dəyişiklikləri qəbul edir və daim inkişaf edir. Onlar çox şey ilə özlərini yükləmək istəmirlər və həmişə ətrafını dünyaya tədqiq edə bilmək istəyirlər.\nQoç, Oxatan kimi, əyləncəli şəkildə çox məşğul olur, buna görə də təəccüblü bir şey yoxdur ki, onlar tamamilə mənfi istiqamətlərə diqqət yetirmirlər. Seçimləri diqqətsizlik, etibarlılıq və cəsarətli qərarlar tərəfdarı edirlər. Qoçun həyatı cansıxıcılıqdan məhrumdur.\nQoçaq zarafat edir və çox gülür, sevdikləri ilə məhdud vaxt sərf edir və həmişə qalır, amma yaxşı bir ruh halında. Bundan əlavə, onlar hər hansı imkanlara hazır olduqları ilə fərqlənirlər və Bürcün ən çox yönlü əlamətlərindən biridir.\nAslanlar hər gün necə görünəcəyinə dair öz fikirlərini yaratmağa çalışırlar. Hər yaxşı fürsətə açıqdırlar. Lions özləri, komik və həmişə başqalarından ən yaxşıları görürlər.\nOnlar asanlıqla dostluq edir və hər gün yanında həmişə əvvəlki kimi görünmür. Aslanlar inanılmaz bir xarakterə sahibdirlər və bütün məsuliyyətlərini ciddiye alsalar da, heç vaxt özlərini mənfiliklə əhatə etmirlər.\nBalıqlar qayğısızdırlar, çünki ətrafdakıların həqiqətən də kimikidirlər. Balıq kimsəni dəyişdirməyə çalışmır və kimsənin çox xüsusi bir şəkildə hərəkət etdiyində sarsılmaz vəziyyətə düşməz.\nBalıqlar bütün duyğulardan xəbərdardır, lakin duyğularını nəzarət altında saxlayırlar. Onlar hər zaman layiqli olmaq üçün çətin vəziyyətlərlə başa çatmağı bacarmırlar. Onlar ideal insanlar olmadığını bilirlər və bu da onların maraqlarının qalmasına imkan verir.\nCopyright 2020 \_ none \_ 5 ən qayğısız Burç işarələri


10.11.2015/06:41; Daşkəsəndə Bayraq günü münasibəti ilə möhtəşəm yürüş keçirildi — "KÜR" İnformasiya Agentliyi\n10.11.2015/06:41; Daşkəsəndə Bayraq günü münasibəti ilə möhtəşəm yürüş keçirildi\n9 Noyabr Bayraq günü ilə əlaqədar Daskəsən rayonunun Bayraq meydanında rayon ərazisində yerləşən “N” saylı hərbi hissənin zabit və əsgər heyəti ilə rayon ictimaiyyətinin birgə təşkil etdiyi təntənəli bayram yürüşü və tədbiri keçirildi. Tədbir rayon ictimaiyyətinin böyük coşqusu və rəğbəti ilə qarşılandı.\nRayon ərazisində yerləsən «N» saylı hərbi hissənin zabit və əsgər heyəti, rayon ictimaiyyəti və Daskəsən Rayon Icra Hakimiyyətinin məsul isçiləri əvvəlcə rayonun Bayraq meydanını ziyarət etdilər.\nHeydər Əliyev Mərkəzini ziyarət edən yürüş iştirakçıları orada Ulu öndərin həyat yoluna həsr edilmiş sənədli filmə tamaşa etdilər. Filmin nümayişindən sonar əsgərlər önündə Daşkəsən Rayon Icra Hakimiyyətinin məsul işçiləri Meydanəli Yolçuyev, Ilhamə Bayramova, Elmar Əliyev nitq soyləyib, Daşkəsən Rayon Icra Hakimiyyətinin Başçısı cənab Əhəd Abıyevin adından tədbir iştirakçılarını təbrik etdilər və Bayraq gününün tarixindən, onun ictimai və siyasi əhəmiyyətindən geniş söhbət açdılar.\nElmar Vüqarlı, Daşkəsən


Yanan qızın nənəsindən ACI FƏRYAD: “Azərişıq” cəmi 300 manat verib” - REPORTAJ - ONN İnformasiya Agentliyi\n19 Oktyabr 2019 - 21:45\nLent.az -ın əməkdaşı 9 yaşlı Zəhra Əliyevanın müalicə aldığı 5 nömrəli xəstəxananın yanıq şöbəsində olub. Uşağın nənəsi Reyhan Əliyeva və şöbənin baş həkimi Şöhrət Məmmədovla söhbət edə bildik. Nəvəsinin gələcəyindən ürək yanğısı ilə danışan Reyhan nənə göz yaşlarına hakim ola bilmirdi:\n– Zəhra yaşyarımlıq olanda anası rəhmətə gedib. Atasına 15 il həbs cəzası verilib. Zəhranın sağ qolu kəsildi, ayaqları necə olacaq Allah bilir. Qız uşağıdır, gələcəyini düşünəndə əlimi dizlərimə vururam. Nəvəmin oxuduğu məktəbin direktoru, müəllim və valideyn heyəti ziyarətə gəliblər.\n– Kimə və hara müraciət edək daha? Kim gəlib burada iş görübsə, hamısına demişik. Özü də dəfələrlə. Gəlib, qapını açıb iş görürlər, sonra örtmək yaddan çıxır. Düzü, o transformatorun bu tərəfdə olması doğru deyildi. Çünki orada yolun o biri tərəfində yerləşən obyektlərin elektrik xətləri birləşirdi. Bu hadisədən sonra nəhayət, köçürdülər o biri tərəfə.\nMəsələ ilə əlaqədar “Azərişıq” Açıq Səhmdar Cəmiyyətinin mətbuat katibi Tanrıverdi Mustafayev bildirmişdi ki, bütün transformatorların qapıları kilidlə bağlıdır və ətraflarına da hasar çəkilib. Tanrıverdi Mustafayev Zəhranın müalicəsi üçün “Azərişıq”ın dəstək göstərməsi barədə də mediaya açıqlamalar verib: “Uşağın müalicəsi üçün tələb olunan bütün xərclər tərəfimizdən ödənilir. Qurumun zərərçəkmişə dəstək olmaması ilə bağlı yayılan məlumatlar cəfəngiyatdır. “Azərişıq” rəhbərliyi hər gün onun səhhəti ilə maraqlanır. Allahdan balaca qızımıza şəfa diləyirik”.\n“Gələn həftə rayonlara gediş-gəliş və beynəlxalq uçuşlar bərpa oluna bilər” — AÇIQLAMA\nAzərbaycanda neçə nəfər koronavirusa yoluxdu? – SON RƏQƏMLƏR\nGünün qoroskopu: Dəyər verdiyiniz insanla təmaslarınızdakı problemləri aradan qaldırın 11 Avqust 2020 00:05\nNişan keçirmək istədilər – CƏZA ALDILAR 10 Avqust 2020 23:53\nİKİNCİ DALĞA bu tarixdə başlayacaq – NAZİR 10 Avqust 2020 23:20\nTovuzda BƏDBƏXT HADİSƏ: 1 nəfər… 10 Avqust 2020 23:01\nLivan prezidenti hökumətin istefasını qəbul etdi 10 Avqust 2020 22:56\nƏrdoğan: Bu ölkələr qulaq asmır, gələcəyini qaraldır 10 Avqust 2020 22:48\nTürkiyədə son vəziyyət açıqlandı 10 Avqust 2020 22:45\nTürkiyə ordusu 3 PKK terrorçusunu məhv etdi 10 Avqust 2020 22:24\nDolların manata qarşı RƏSMİ MƏZƏNNƏSİ 10 Avqust 2020 21:58\n“Gələn həftə rayonlara gediş-gəliş və beynəlxalq uçuşlar bərpa oluna bilər” — AÇIQLAMA 10 Avqust 2020 21:35\n“Qəbələ”dən yeni transfer 10 Avqust 2020 21:30\nXəzərdə itkin düşmüş neftçidən YENİ XƏBƏR 10 Avqust 2020 21:21\n“İcra məmurları haqqında” Qanuna dəyişiklik edildi 10 Avqust 2020 21:02\nİnzibati Xətalar Məcəlləsinə dəyişikliklər edildi 10 Avqust 2020 20:50\nLivan hökuməti tam tərkibdə istefa verir 10 Avqust 2020 20:46\nTürk hərbçilər Naxçıvanda muzeyləri gəzdi 10 Avqust 2020 20:39\nPensiya alanlara ŞAD XƏBƏR: Bu tarixdə… 10 Avqust 2020 20:35\nSON DƏQİQƏ: Türkiyə iki xüsusi təyinatlı polisini itirdi 10 Avqust 2020 20:31\nAzərbaycanda yüksək vəzifəli şəxslər İŞDƏN AZAD EDİLDİ 10 Avqust 2020 20:26\nAntonio Banderas koronavirusa yoluxdu 10 Avqust 2020 19:44\nZaur Kamala AĞIR İTKİ — Koronavirusdan VƏFAT ETDİ 10 Avqust 2020 18:47


Uzun zaman üzdə qalan maska hansı problemlər yaradır? - Günün Səsi Uzun zaman üzdə qalan maska hansı problemlər yaradır? - Günün Səsi\nUzun zaman üzdə qalan maska hansı problemlər yaradır?\n07 Fevral 2021 19:25\nArtıq bir ilə yaxındır ki, gündəlik həyatımızın vacib aksessuarına çevrilən tibbi maskadan uzun müddət istifadə etdikdə dəri ilə bağlı problemlər yarana bilir. Tibbi maskalar bizi infeksiyadan qoruyur.\nLakin uzun müddət üzdə qalan maska eritema (qızartı), qaşınma, quruluq, ağız, çənə və yanaqlar ətrafında, yəni maskanın geometrik formasında səpgilər yarada bilər. Buna “maskne” deyilir.\nBunu təcili yardım həkimi, Mərkəzi Gömrük Hospitalının Təcili yardım şöbəsinin rəisi Rəna Qasımova bildirib.\nOnun sözlərinə görə, üzün dərisi həm maskaların hazırlandığı materiallara, həm də mexaniki qıcıqlanmalara, sürtünmələrə müxtəlif reaksiyalar verir:\n“Açığını desək, maska üzün dərisində görünən izlər buraxmaqla yanaşı, həmçinin, süni parnik effekti yaradır. Karbon dioksid, nəmlik, nəfəslə verilən havanın istiliyi, ağızda və respirator sistemdə olan mikroorqanizmlər və patogen mikroflora üçün əlverişli mühit olmaqla, aknenin (sızanaqların) kəskinləşməsinə səbəb olur. Bəs bu problemi aradan qaldırmaq üçün hansı üsullar mövcuddur? Bu barədə məsləhətim budur ki, əgər siz maskadan gün ərzində istifadə edirsinizsə, onu tez-tez, ən azı 2 saatdan bir dəyişin.\nİş yerindən çıxdıqda maskanı çıxarın və üzünüzü quru salfetlə silin. Hazırda qış mövsümü olduğu üçün havanın temperaturu tez-tez dəyişir və bu, dəri üçün əlverişli deyil. Dekorativ kosmetikadan kifayət qədər az istifadə etməyə çalışın. Bu əsasən qadınlara aiddir. Əgər tonal kremlərdən istifadə edirsinizsə, onu daha yüngül BB kremləri ilə əvəz edə bilərsiniz. Evə gəldikdə maskanı zibil qabına atdıqdan sonra üzünüzü yuyun və dərinizi yumşaq vasitələrlə təmizləyin. Bu vasitələrə tonik və nəmləndirici kremlər aiddir. Qatı yağlı vasitələri hələlik kənara qoyun.\nDərinizdə hər hansı qıcıqlanma əmələ gələrsə, məlhəmlər, akneya qarşı məlhəmlər, bepantendən istifadə edə bilərsiniz. Dəriniz səpkilərə meyllidirsə, bundan özünüzü qorumaq üçün maskanı taxmazdan əvvəl antiseptik vasitə, məsələn, metrogil gelin nazik qatını çəkə bilərsiniz. Dəridə quruluq yaranan zaman isə üzünüzə qulluq vasitələrindən – turş zərdablardan, skrablardan, pilinq proseslərindən bir müddət imtina edin. Bununla pandemiya dövründə üzünüzün bir sıra problemlərini aradan qaldırmış olarsınız”.\nPrevious Xərçəngin UNİVERSAL SİMPTOMLARI\nNext “Çoxsaylı insan qurbanları olacaq” –\n04 Mart 2021 09:37\nQocalmaq istəmirsinizsə, yeməyinizə BUNU ƏLAVƏ EDİN!\n02 Mart 2021 10:14\nKimlərdə güclü immunitet yaranır?\n28 Fevral 2021 23:01\nİkinci vaksin sınaqdan keçirildi\n28 Fevral 2021 22:25\nBu vitaminin həddən artıq qəbulu xərçəng yaradır\n28 Fevral 2021 21:42\nYuxusuzluq üçün içilən qəhvə əslində yuxu gətirir –\n28 Fevral 2021 20:01\nBu bitkinin koronavirusla əlaqəsi var –\n28 Fevral 2021 16:06\n28 Fevral 2021 11:36\n27 Fevral 2021 21:24\n27 Fevral 2021 20:19\n26 Fevral 2021 22:28\n26 Fevral 2021 19:12


Ana səhifə » Xəbər lenti\t» “Peyvənd olunan şəxslərin sayının artması xəstəliyin ağır keçməsinin və geniş yayılmasının qarşısını alacaq”\nMəlum olduğu kimi, Azərbaycan COVID-19 pandemiyasına qarşı mübarizə tədbirlərini uğurla təşkil edən ölkələr sırasındadır. Əhalinin peyvənd olunması prosesi də kifayət qədər effektiv təşkil olunub. Yeri gəlmişkən, TƏBİB bu məsələdə əsas hədəfin ölkəmizdə əhalinin 80 faizinin vaksinasiya edilməsindən ibarət olduğunu bəyan edib.\nMəsələ ilə bağlı qəzetimizə açıqlama verən həkim-infeksionist Aytən Babayeva vaksinasiya prosesinin COVID-19-a qarşı effektiv mübarizə üsulu olduğunu deyib. O bildirib ki, vaksinasiyaya könüllü qoşulanların sayı getdikcə artır: “Ölkəmizdə vaksinasiya tədbirləri davam edir. Peyvənd olunan şəxslərin sayının artması xəstəliyin ağır keçməsinin və geniş yayılmasının qarşısının alınmasında mühüm rol oynayacaq”.\nMütəxəssis vətəndaşların peyvəndin zəruriliyini düzgün qiymətləndirməsinin də vacib olduğunu diqqətə çatdırıb. O qeyd edib ki, yoluxucu xəstəliklərlə mübarizənin ən təsirli yolu məhz peyvəndlərin tətbiq olunmasıdır. Buna görə də hər kəs bu prosesə məsuliyyətlə yanaşmalı, peyvənd olunmaqdan çəkinməməlidir: “Qeyd etdiyim kimi, koronavirusdan qurtulmağın yeganə yolu məhz vaksinasiyadır. Mən və ailə üzvlərim vaksinin hər iki dozasını vurdurmuşuq və səhhətimizdə heç bir problem yoxdur. Kollektiv immunitetin yaranması, məhdudlaşdırıcı tədbirlərin tətbiq olunmaması üçün əhalinin peyvənd olunması olduqca vacibdir”.\nHəkim-infeksionistin sözlərinə görə, “gözəgörünməz düşmən”lə mübarizədə hər kəs birlik nümayiş etdirməlidir: “Ona görə də vətəndaşları vaksinasiyada aktiv iştirak etməyə və üç qızıl qaydaya - tibbi maska istifadəsinə, sosial məsafə saxlanılmasına, gigiyena qaydalarına əməl edilməsinə səsləyirəm. Qoruyucu maskadan dəfələrlə istifadə etmək, onu çantada, cibdə gəzdirmək və yenidən istifadə etmək yoluxma riskini artırır. Belə ki, bu zaman tibbi maskanın xarici səthinə əlimizi vururuq, əlimizi üzümüzə, hansısa səthlərə toxundururuq. Nəticədə, həm özümüz yoluxa bilərik, həm də toxunduğumuz səthlərə kimsə əli ilə təmas etdikdə onlar da yoluxa bilərlər. Bununla yanaşı, əl və respirator gigiyena qaydalarına da əməl olunmalıdır. Asqırarkən, öskürərkən ağzımızı dirsək bükümü ilə örtməliyik və ya birdəfəlik salfetlərdən istifadə etməliyik ki, virusu yaymayaq. Bunlar hamısı qoruyucu tədbirlərdir”.\nHəkim xüsusilə müqəddəs Ramazan ayında insanları daha da diqqətli olmağa və kollektiv toplaşmamağa səsləyir: “Ötən il də Ramazan ayı pandemiya dövrünə təsadüf etmişdi. Pandemiya dövründə, təbii ki, hər bir insan xəstəliklə mübarizə aparır. Hamı bir nəfər kimi xəstəlikdən qorunmaq üçün əlindən gələni etməlidir. Əslində, pandemiyaya görə təkcə Azərbaycanda deyil, bütün müsəlman ölkələrində həmin ayın özünəməxsus ayinlərinin evlərdə təşkili daha məqsədəuyğun hesab edilir”.\n“Koronavirusun dünyada geniş tüğyan etdiyi indiki şəraitdə kütləvi mərasimlər təşkil etmək, eləcə də toy və yas mərasimlərində toplaşmaq həm özümüz, həm də cəmiyyətimiz üçün təhlükəlidir. Bildiyiniz kimi, koronavirusla mübarizədə ciddi təhdid yaratdığına görə kütləvi tədbirlərin, o cümlədən yas və toy mərasimlərinin keçirilməsinə qadağalar qoyulub. Virusun geniş yayılmaması üçün, o cümlədən xalqımızın sağlamlığı naminə kütləvi toplaşmaq olmaz. Hər kəs təkcə özünün deyil, başqalarının da sağlamlığının qorunmasına çalışmalıdır. Xəstəlik ehtimalı olan yerlərdən uzaq durmaqla özümüzü də, digər insanları da qorumuş olarıq”, - deyə A.Babayeva söyləyib.\nTarix: 17-04-2021 |


Ermənistanın başqa bir yolu qalmadı – MHP.az\nBazar ertəsi, Yanvar 17, 2022\nErmənistanın başqa bir yolu qalmadı\nÖtən gün son aylar ərzində işğaldan azad edilmiş torpaqlarımızın gələcək taleyi ilə bağlı cərəyan edən proseslər fonunda növbəti dəfə mühüm tarixi hadisələrdən birinə şahidlik etdik. Belə ki, 2021-ci il iyunun 12-də erməni diversantlarından 15 nəfərinin Azərbaycan-Gürcüstan sərhədində Gürcüstan nümayəndələrinin iştirakı ilə Ermənistana təhvil verilməsinin müqabilində düşmən tərəfinin Ağdam rayonunda basdırdığı 97 min tank və piyada əleyhinə minaların xəritəsi Azərbaycan tərəfinə təqdim edildi.\nBəs bu proses necə baş verdi? Şübhəsiz ki, bu ilk növbədə Prezident İlham Əliyevin prinsipial və qətiyyəti mövqeyi nəticəsində mümkün oldu. Ermənistanın sözügedən xəritəni bizə təhvil verməkdən başqa bir yolu, alternativi qalmadı. Başqa sözlə desək, düşmən ölkə mina xəritəsini verməyə məcbur edildi. Fikir verdinizsə, dünən bu mübadilə (diversant-xəritə mübadiləsi) baş tutmamışdan bir neçə saat öncə Prezident İlham Əliyev on ölkənin Azərbaycana yeni təyin olunmuş qeyri-rezident səfirlərinin etimadnamələrinin qəbulu zamanı çox önəmli bir mesaj verdi. Prezident birmənalı olaraq bildirdi ki, Ermənistan sözügedən mina xəritələrini verməlidir: “Bu yaxınlarda beynəlxalq təşkilatların fəal təmasları sayəsində biz ermənilərin basdırdığı minalar haqqında müəyyən informasiyanın alınmasına yaxınlaşırıq. Ümid edirəm ki, tezliklə yaxşı xəbərlər olacaq”. Dövlət başçımızın bu optimist mesajının üzərindən çox keçmədi ki, Xarici İşlər Nazirliyimiz məlum açıqlamanı verdi və bu tarixi uğurun gerçəkləşməsində qonşu Gürcüstanın baş naziri İrakli Qaribaşvili başda olmaqla, Gürcüstan hökumətinin dəstəyi, eyni zamanda ABŞ dövlət katibi Entoni Blinkenin, dövlət katibinin Avropa və Avrasiya məsələləri üzrə köməkçisi vəzifəsini icra edən Filip Rikerin, Avropa İttifaqı Şurasının Prezidenti Şarl Mişelin və ATƏT-in İsveç sədrliyinin vasitəçilik rolu xüsusilə qeyd edildi.\nBeləliklə, Ağdam kimi nəhəng bir rayonumuzun 97 min tank və piyada əleyhinə minanın döşəndiyi ərazilərinin xəritəsi artıq əlimizdədir. Bunu 44 günlük Vətən müharibəsindəki Qələbəmizdən sonra başlanmış diplomatik-siyasi mübarizə mərhələsində əldə etdiyimiz ən böyük uğurlardan biri hesab etmək olar. Prosesi diqqətlə izləyənlər bu həqiqəti təsdiqləyər ki, Azərbaycan dövləti 10 noyabr Bəyanatının imzalanmasından dərhal sonra mina xəritələrinin ölkəmizə təhvil verilməsi ilə bağlı sərt mövqeyini ardıcıl surətdə ortaya qoyaraq həqiqətən də beynəlxalq birliyə tez-tez çağırışlar edir, Ermənistandan bu xəritələrin alınmasını bir tələb kimi irəli sürürdü. Dövlət başçısı hər dəfə öz çıxışlarında bəyan edir və tələb edirdi ki, Ermənistan bizə bütün yüz minlərlə minaların xəritəsini verməlidir. Əgər onlar bunu etməsələr, bu, Ermənistanın özü üçün xoşagəlməz nəticələrə səbəb olacaq. Azərbaycan rəhbərliyinin bu xəbərdarlıqları nəhayət ki, öz nəticəsini verdi. Bəli, iyunun 12-də Ağdam rayonu üzrə mina xəritələrinin Azərbaycana təhvil verilməsi məhz Prezident İlham Əliyevin ifadə etdiyi əminliyin və qətiyyətli siyasətinin nəticəsidir.\nMina xəritələrinin əldə edilməsi həqiqətən də olduqca mühüm humanitar aksiyadır. Bu aksiyanın uğurla sonuclanmasının nəticəsində on minlərlə vətəndaşımızın, o cümlədən minatəmizləyənlərin özlərinin də həyatı və sağlamlığı təhlükədən sığortalanmış olacaq. Neçə-neçə əsgərin həyatı xilas ediləcək. Eyni zamanda artıq bundan sonra Ağdamda nəzərdə tutulan quruculuq-bərpa işləri də sürətlənəcək. Mayın 28-də İlham Əliyevin işğaldan azad edilmiş Ağdam şəhərinə növbəti səfəri zamanı təqdim edilən Ağdam şəhərinin Baş Planının əsasında təməli qoyulan sosial layihələrin sürətlə həyata keçirilməsi üçün əlverişli zəmin yaranacaq. Əks təqdirdə, bu proses illərlə yubana bilərdi. Ağdam kimi böyük bir rayonun müxtəlif istiqamətlərində kortəbii şəkildə basdırılmış 97 min minanın tapılması, zərərsizləşdirilməsi heç kimə asan gəlməsin. Bu çox əziyyətli, təhlükəli və həm də bahalı bir işdir. Beynəlxalq təcrübələrdən də məlumdur ki, mina döşənmiş ərazilərin təmizlənməsi ilk növbədə xeyli vaxt və külli miqdarda vəsait tələb edir. Lakin mina xəritələrinin düşməndən alınması bu prosesi həm sürətləndirəcək, həm də maliyyə xərclərimizi azaldacaq. Deməli, Böyük Qayıdış anı da tezləşəcək. Bu mənada, Prezident İlham Əliyev başda olmaqla mina xəritəsinin düşməndən alınmasında rolu olmuş, əməyi keçmiş hər kəsə, o cümlədən Gürcüstan rəhbərliyinə və Qərb tərəfdaşlarımıza da təşəkkür düşür. Necə deyərlər, proses başladı və proses davam edəcək. Ermənistan işğaldan azad edilmiş digər ərazilərimizin də mina xəritələrini verməyə məcbur olacaq. Bu labüddür!\nMilli Həmrəylik Partiyasının sədri\nŞuşaya səfər etmək qardaş ölkənin liderinin təbii haqqıdır\nÇünki Şuşa bəyannaməsi hüquqi faktordur, siyasi-diplomatik çətirdir\n“Siyasətçi olmaq bizə başqalrı ilə müqayisədə qanun qarşısında heç bir üstünlük və toxunulmazlıq vermir” 01/15/2022\nOnlar Turan birliyini özləri üçün ciddi maneə kimi, potensial rəqib kimi görürlər 01/09/2022\nOnlar Qazaxıstanın Qərbyönümlü və Turan birliyinə hədəflənmiş kursunu əngəlləmək üçün daim mümkün yollar axtarı 01/06/2022\nŞuşa milli həmrəyliyimizin simvoluna çevriləcək 01/02/2022\nMHP sədri soydaşlarımızı təbrik etdi 12/30/2021\nQarabağda erməni separatizminə tezliklə son qoymaq mümkün olacaq 12/28/2021\nMHP sədri dövlət başçısını doğum günü münasibətilə təbrik etdi 12/24/2021\nGünahkarların hər biri layiqincə cəzalandırılacaq 12/23/2021\nAzərbaycan və Türkiyə öz gücünü qarşı tərəfə qəbul etdirməyə nail olub 12/20/2021\nBiz bu zehniyyətdən, bu ibtidai icma təfəkküründən əl çəkməliyik 12/18/2021\nBrüsseldən verilən Zəngəzur mesajı 12/15/2021\nTarix bu böyük missiyanı Heydər Əliyevin üzərinə qoymuşdu 12/12/2021\n44 günlük müharibədə təkcə silahımız deyil, həm də qardaşlığımız Zəfər qazanmışdı 12/10/2021\nSevinc Osmanqızının sonuncu maskası da düşdü 12/08/2021\nİndi qarşımızda daha böyük hədəflər dayanır 12/03/2021\nBiz bədnam qonşularımızın bu son 30 ildə bizə qarşı törətdiyi vəhşilikləri bundan sonra heç zaman unutmamalıyıq 12/01/2021\nİƏT-in son toplantısı Azərbaycan üçün daha uğurlu nəticələrlə yadda qaldı 11/30/2021\nCopyright © 2022 MHP.az


Umumi Məlumatlar Archives - Page 2 of 3 - Ulduz Tourism Azerbaijan Tour Operator\nBakı Oxford məktəbi\nBakı Oxford məktəbi Bakı Oksford Məktəbi – Kembric Universitetinin imtahan mərkəzi və BMT yanında QHT-nın üzvüdür. Burada təhsil ingilis dilindədir. Təhsil müddəti 12 ildir. Məktəbi bitirənlərə […]\nMüasir dövrdə vətəndaş cəmiyyəti quruculuğunda sürətlə inkişaf edən elmi-texniki tərəqqi, informasiyanın sürətli artımı və yeniləşməsi təhsil prosesinin təkmilləşməsini və dinamik inkişafını zəruri edir. Dövlətimizə, cəmiyyətimizə və […]\nBakı Ali Neft Məktəbi Bakı Ali Neft Məktəbi dövlət ali təhsil müəssisəsi statusunda Azərbaycan Respublikasının Prezidenti cənab İlham Əliyevin “Azərbaycan Respublikası Dövlət Neft Şirkətinin strukturunda dəyişiklik […]\n16 noyabr 1920-ci ildə Azərbaycan İnqilab Komitəsinin “Bakıda politexnik institutunun yaradılması haqqında” dekreti elan edilib. İllər ərzində müxtəlif adlarla fəaliyyətini davam etdirib. 2015-ci ilin sentyabr ayında […]\nADA Universiteti— Azərbaycan Diplomatik Akademiyası adı altında 2006-cı ilin martında Azərbaycan Xarici İşlər Nazirliyininnəzdində qurulan ali təhsil müəssisəsidir. Azərbaycan Respublikası Prezidentinin 13 yanvar 2014-cü il tarixli […]\nMetro Park Mall 2012 ildə sizlər için yaradılan və hər zaman sizlərə ən yüksək xidmət göstərmək düşüncəsi ilə çalışan Metropark, ailəvi məkanınızdır! Metroparkı […]\n“28” Ticarət və əyləncə mərkəzi 2012-ci ildə istifadəyə verilmişdir. Bu mükəmməl, istirahət, əyləncə və şoppinq mərkəzi Bakının tam mərkəzində yerləşir. 24000 kvm ticarət sahəsinə malik mərkəzi […]\nPark Bulvar Ticarat Mərkəzi\n“Park Bulvar” şəhərin mərkəzində olan və bakılıların qəlblərində xüsusi yer tutan Milli Parkda-Bulvarda əlverişli şəkildə yerləşmişdir. Bakıda ticarətin əsas cəlbedici yeri olan mərkəz pərakəndə satış və […]\nGənclik Mall Möhtəşəm atrium və eyni dərəcədə görkəmli xarici fasadlara malik Azərbaycanın ən böyük ticarət mərkəzi, asanlıqla gözəlliyi və funksionallığı özündə birləşdirərək elit obyektdən […]


Azərbaycan erməni hərbi qulluqçunun meyitini qarşı tərəfə təhvil verib - İki sahil\n11 aprel 2021 19:31 Bütün xəbərlər Haqqımızda Əlaqə\n07 aprel 2021 22:31\nAzərbaycan erməni hərbi qulluqçunun meyitini qarşı tərəfə təhvil verib\nErmənilərin ikinci Qarabağ müharibəsində itkin düşmüş hərbçilərinin bugünkü axtarışları nəticəsiz olub.\nBu barədə “İki sahil” Ermənistan mətbuatına istinadən xəbər verir. Məlumata görə, Cəbrayılda aparılan axtarışlar zamanı müharibədə itkin düşmüş heç bir hərbi qulluqçu tapılmayıb. Lakin qeyd edilir ki, Azərbaycan tərəfi Ermənistana Füzulidə tapılmış erməni hərbi qulluqçunun meyitini təhvil verib. Müharibə zamanı məhv edilmiş hərbçinin şəxsiyyəti ekspertizanın nəticəsindən sonra müəyyənləşdiriləcək.\nBununla da Ermənistanın Qarabağda meyiti tapılan itkin hərbçilərinin sayı 1 530-a çatıb. Xatırladaq ki, itkin erməni hərbçilərin valideynləri, habelə digər doğmaları Qarabağda övladlarının axtarışlarından narazı qalıblar. Onlar bu səbəbdən dəfələrlə Ermənistanın Müdafiə Nazirliyinin binası qarşısında etiraz aksiyası keçiriblər. Bundan sonra axtarışlara itkin hərbçilərin yaxınları da cəlb olunub.


ABŞ Mətbuatı: İranda köhnə qvardiya sıxışdırılır\nİranda dünən İslam inqilabının 29-cu ildönümü qeyd edildi. Bu ərəfədə hökumət islahatçıların parlamentə qaytma şanslarını dəfn etməkdə əzmli görünür. Tehranın Azadlıq meydanında 10 minlərlə nümayişçi qarşısında çıxış edən Prezident Mahmud Əhmədinejad ölkəsinin nüvə proqramını davam etdirəcəyini bildirmiş və fəzaya peyk göndərəcəyini bəyan etmişdir.\nNyu York Taymzın yazdığına görə cəmi bir neçə həftə öncə qüdrətli Nəzarət Şurası islahat yönümlü 2,400 namizədi seçkilərdən diskvalifikasiya edib. Həmin siyasətçiların sırasında 1979-cu ildə Ayətulla Ruhulla Xomeyniyə yaxın olmuş namizədlər də var idi. İslahatçıların aparıcı partiyası dünən xəbərdarlıq edib ki, bir çox siyasi namizədləri diskvalifikasiya etməklə inqilab öz təməl prinsiplərindən uzaqlaşır.\nVaşinqton Post qəzetində çap edilmiş analitik yazıda Tomas Erdbrink də İranda yeni nəsil siyasətçilərin köhnə inqilabçıları kənara sıxışdırdığını deyir. Belə ki, inqilabdan 30 il sonra Xomeyninin silahdaşları olmuş şəxslər Qərblə yaxın münasibətlərin qurulmasına və ölkədə demokratiyanın genişlənməsinə meyl göstərirlər.\nÖtən ay yerli seçki komissiyası Xomeyninin nəvəsi Əli Eşraqi daxil olmaqla onlarla mollanı və onun müttəfiqlərini seçkilərə buraxmayıb. Bu növ namizədlər əvvəllər də seçkilərdən kənarlaşdırılıb. Lakin indiki səviyyədə köhnə qvardiya hakimiyyətdən uzaqda saxlanılmayıb. Təhlilçilər deyirlər ki, həmin din xadimlərinin prosesdən uzaqlaşdırılması Prezident Mahmud Əhmədinjeadı gücləndirir. Nəticədə yeni siyasi nəsil formalaşır ki, o, ali dini rəhbərə sadiqdir və daxildə fikir ayrılığına yol vermir. Vaşinqton Postla danışan siyasi təhlilçi Mehrdad Sercuye deyir ki, yeni qvardiyanın imkanları köhnə qvardiyadaından azdır. Ona görə də onlar kifayət qədər müstəqilik nümayiş etdirə bilmirlər. Bu isə öz növbəsində onların daha çox liderə və bu xüsusda Mahmud Əhmədinejada arxalanmasına gətirib çıxarır.\nƏgər din xadimləri yenidən hakimiyyətə qayıtmaq istəyirlərsə bunun üçün ən yaxşı şans Əli Əkbər Haşemi Rəfsəncaniyə məxsusdur. Belə ki, o, vaxtilə İrana rəhbərlik etmiş və islahatçı hesab olunan Məıhəmməd Xatəminin varis qismində prezident seçilməsinə imkan yaratmışdı. Lakin yeni nəsil siyasətçilər Rəfsəncaninin tərəfdarlarını korrupsiyada və inqilabi ruhu itirməkdə ittiham edir. Lakin Rəfsəncaninin əksər tərəfdarları qarşıdan gələn seçkilərdə iştirak etməyəcək. Hərçənd ki, yeni nəsil siyasətçilər molla əbası geymirlər, ideologiyaya gəldikdə onlar kifayət qədər radikal dini baxışlara malikdirlər. Təhlilçilər proqnozlaşdırır ki, Mahmud Əhmədinejadın hakimiyyəti dönəmində bu zümrə hökumətdəki mövqelərini bərkitməyi qət edib və bu yönümdə sistematik iş aparır.


Səhiyyə Nazirliyindən peyvəndlər haqda AÇIQLAMA\nSəhiyyə Nazirliyindən peyvəndlər haqda AÇIQLAMA\nSəhiyyə Nazirliyi Azərbaycanda peyvəndlərin keyfiyyəti, istifadəsi ilə bağlı yaranan narazılıqlara aydınlıq gətirib.\nSəhiyyə Nazirliyinin Elmi-Tədqiqat Pediatriya İnstitutunun direktoru, baş pediatr Nəsib Quliyev Azərbaycanda 1 flakonda olan peyvəndin bir neçə uşağa tətbiq olunması barədə verilən məlumatlara münasibət bildirərkən deyib ki, peyvəndlər müxtəlif dozalarda olur və Azərbaycan da milyonlarla doza vaksini 1 dozadan-20 dozaya kimi olan flakonlarda alır.\nN.Quliyev qeyd edib ki, çox dozalıq flakonların alınmasının bir çox üstün cəhətləri var: “Birinci şərt onun qiymətinin dəfələrlə ucuz olmasıdır. 1 dozalıq vaksini 10 manata aldığımız halda, 20 dozalıq vaksini də eyni qiymətə almaq olar. Ona görə də ölkəmiz tərəfindən bir flakonda dozaya görə 1-5-10-20 nəfərlik vaksinlər alınır. 1 flakonda olan 5-10-20 dozalıq vaksini bir neçə saat ərzində 5-10-20 uşağa vurmaq olar. Məsələn, Bakıda uşaqların sayı çox olduğu üçün çox dozalıq verilir, rayon yerlərində uşaqların sayı az olduğuna görə az dozalıq paylanılır. Amma onların tərkibində heç bir fərq olmur”.\nN.Quliyev əlavə edib ki, vaksin preparatlarının hər birinin özünün təlimatı var və açılmış flakon bir neçə saat ərzində istifadə edilərək atılır. Onun sözlərinə görə, hər bir poliklinikada peyvənd olunacaq uşaqlar əvvəlcədən planlaşdırılır və gün təyin edilir: “Məsələn, 50 nəfər uşaq gələcəksə, ora 50 dozalıq 5 flakon hazırlanır və uşaqlara tətbiq edilir. Əgər qalıq qalırsa onlar atılır”.\nN.Quliyev Şərq və Avropa ölkələrdən gətirilən peyvəndlərin keyfiyyətinin də fərqli olması ilə bağlı fikirlərə münasibət bildirib. O bildirib ki, Azərbaycana uşaqların peyvəndi üçün lazım olan bütün preparatlar dövlət hesabına gətirilir və pulsuz olaraq tətbiq edilir. Baş pediatrın sözlərinə görə, peyvənd istehsal edən zavodların hamısına bir mərkəzdən - Ümumdünya Səhiyyə Təşkilatının Strateji Nəzarət Qrupu tərəfindən nəzarət edilir. Zavodun hansı dövlətin ərazisində fəaliyyət göstərməsindən asılı olmayaraq bir mənbədən lisenziya alırlar. Ona görə də deyilən söhbətləri ciddi qəbul etmirik”.\nİnstitut direktoru qeyd edib ki, artıq Azərbaycanın bölgələrində də uşaqların peyvəndə cəlbi ilə bağlı vəziyyət yaxşılaşıb. Onun sözlərinə görə, bəzən bölgələrdə uşaqların peyvəndə cəlb edilməsi ilə bağlı vəziyyət paytaxt Bakıdan daha yaxşı olur: "Amma 10 il bundan qabaq onu demək mümkün deyildi".\nMəqalədə : Səhiyyə Nazirliyi peyvənd


Türkiyəli iş adamının xanımı: Şirvanda polislər yoldaşımı təpiklədi, sürüdü\n03 Oktyabr 2019, 22:00\nAzərbaycana biznes qurmağa gələn Şonai ailəsi təzyiqlə üzləşdiklərini deyir\n"Şirvan Rayon Polis Bölməsinin əməkdaşları yoldaşımı yerdə sürüdülər, əlini qandallayıb Şirvana apardılar. Biz 9 aylıq körpəmizi evdə qoyub, Şirvana getməli olduq. Orda bizi qorxutmağa çalışdılar, hədələdilər. Durduğumuz yerdə başımıza oyun açıldı”.\nTürkiyənin hazırda Azərbaycanda yaşayan vətəndaşı Ahu Şonai Meydan TV-yə belə yazır. Bildirir ki, həyat yoldaşı Türkiyədə bizneslə məşğul olub. Bir neçə il öncə oradakı işlərini bağlayıb Azərbaycana köçmək qərarına gəliblər. Burada "Megafun” əyləncə mərkəzi yaxınlığında yaşayırlar. Ahu Şonai deyir ki, sentyabrın 9-da, gecə saat 11-dən sonra qapıları döyülüb. Açıblar ki, 3-4 nəfər polisdir. Polislər ailə başçısı Yazdan Şonai barəsində şikayət olduğunu, buna görə onları Şirvan şəhərinin polis blməsinə aparmaq üçün gəldiklərini söyləyiblər. Ailə gecə vaxtı getməkdən imtina edib. Bu zaman polislər Yazdan Şonai ilə xeyli mübahisə ediblər.\nAhu Şonai deyir ki, mübahisə hətta qızışıb, səslər yüksəlib: "Qapının ağzında xeyli qışqır-bağır saldılar. Həmin gün də bizim azərbaycanlı həkim dostumuz qonağımız idi. Bizə bərk-bərk tapşırdı ki, Şirvana vəkilsiz getməyin. Özü də biz Bakıda yaşayırıq. Barəmizdə hər hansı bir şikayət varsa, niyə Şirvan polisinə edilir? Bu, nə dərəcədə doğrudur? Nə isə birtəhər razılaşdırdıq və səhər tezdən Şirvana gələcəyimizi söyləyib, qapımızı bağladıq. Səhərə qədər nə qədər həyəcan keçirdiyimizi bir biz bilirik”. Ahu Şonai deyir ki, səhər saat 9-un yarısı vəkillə görüşmək üçün evdən çıxanda binalarının önündə onlara bir nəfər kişi yaxınlaşıb. Kimliklərini dəqiqləşdirəndən sonra daha 10 nəfər mülki geyimli ailənin üzərinə hücum çəkib: "Yoldaşımın qolunu qandalladılar. O qışqırıb, kömək istədikcə, yerdə sürüdülər, təpiklədilər, yumruqladılar. Sonra da bizi məcburi maşına mindirib Şirvan Şəhər Polis Şöbəsinə apardılar. Yoldaşım döyüləndə "polis, polis” deyə, qışqırırdı. Daha biz nə bilək ki, bizi döyənlərin özləri elə polisdirlər. Polis bölməsində məlum oldu ki, Cahit Akçan adlı bir türk vətəndaşı barəmizdə şikayət verib. Guya 2015-ci ildə mənim yoldaşım onunla Şirvan şəhərində görüşüb. Cahit Akçan yoldaşıma 2 milyon dollar borc pul verib. Yoldaşım da bu pulu 4 il ərzində geri verməyincə, bu adam bizdən şikayət edib”.\nAhu Şonai deyir ki, nə həyat yoldaşı, nə də o, 2015-ci ildə Azərbaycana gəlib. Ümumiyyətlə, həmin ili bir dəfə də olsun, ölkəyə giriş etməyiblər. Bu sözləri polis əməkdaşlarına desələr də, onları dinləyən olmayıb. Vəkillə əlaqə saxlamalarına imkan verilməyib, telefonları və şəxsi əşyaları müsadirə edilib: "Çox sonra dostlarımızın da köməyi ilə vəkilimiz gəlib çıxdı. Əlində də hava limanından aldığı çıxarışla. Rəsmi şəkildə təsdiq edildi ki, biz həmin il Azərbaycana ayaq basmamışıq, borc almaq məsələsi doğru deyil. Bu zaman polislər yoldaşıma dedilər ki, gəlin, sizi bu adamla barışdıraq. Oturub, bir yeyin, için, barışın. Mən yoldaşıma dedim ki, qəbul etmə, bunlar bizdən pul umurlar. Sonra rəisləri gəldi. Dedi, "Yazdan bəy, bizdə olan məlumata görə sizdə çoxlu pul var”. Yoldaşım da cavabında bildirdi ki, bizdə nəinki 2 milyon dollar, heç 150 manat da yoxdur”.\nBundan sonra ailəni polis bölməsində xeyli saxlayıblar. Ahu Şonai deyir ki, bu müddət ərzində körpə uşağından ayrı qalıb, stress keçirib: "Mən süd verən anayam. Mənə bu qədər stress keçirmək, əsəbiləşmək olmaz. Özü də etmədiyimiz bir şey ücbatından. Mən düşünürəm ki, bu adam bizim Azərbaycana köçdüyümüzü, burada yaşadığımızı və biznes qurduğumuzu duyub, düşünüb ki, indi bunların çoxlu pulu var. Nəticədə düşüb dalımızca, buralaradək gəlib və Şirvan polisini də işin içinə qataraq bizdən pul qoparmağa çalışır. Ağlımıza başqa heç nə gəlmir. Çünki biz Şirvanın heç harada olduğunu bilmirik”. Ahu Şonai deyir ki, sənədlə onların 2015-ci ildə Azərbaycana gəlmədikləri bəlli olanda müstəntiq Cahit Akçana deyib ki, bax, sənin başın ağrıyacaq: "Yaxşı düşün, bəlkə tarixləri səhv salırsan? Bəlkə 2015 yox, 2018 demək istəmisən?”\nBu zaman Cahit Akçan dedi ki, bəli, bəli, mən 2018-lə 2015-i səhv salımışam deyəsən. Biz ona sual verdik ki, bəs, yaxşı, həmin vaxt Şirvanda Yazan Şonai ilə görüşmək üçün hansı telefon nömrəsi ilə əlaqə saxlayıb? Bu sualımıza da cavab verə bilmədi. Bütün bunlardan da görünür ki, o adam yalan danışır. Biz haqsızlığa uğramışıq”. Ahu Şonai Meydan TV vasitəsilə Azərbaycanın aidiyyatı qurumlarına müraciət edir. Deyir, işləmədikləri, etmədikləri bir şeyə görə Şirvan polisində barələrində araşdırma başladılıb: "Haqsız yerə başladılan araşdırmaya görə gecə ilə evimizə gəlib, yoldaşımla dalaşıblar. Səhər binamızın qarşısında bizə hücum olub, zorla Şirvana aparılmışıq. Körpə uşağımızı tək qoyub, getməli olmuşuq. Stress, əsəb keçirmişik. Bunlar hansı ədalətə sığan şeylərdir? Mənim səsimi duyun, bizə qarşı bu haqsızlığı edənləri cəzalandırın. Biz Azərbaycan qanunlarına güvənirik. Ona görə bura köçüb, burada iş qurub, yaşayırıq. Bizə bu zülmü edənlərin cəzalandırılacağına ümid edirəm”.\nŞirvan Şəhər Polis Şöbəsindən Meydan TV-yə deyilib ki, bu barədə məlumat vermək səlahiyyətində deyillər. Daxili İşlər Nazirliyindən isə bir neçə gün ərzində münasibət öyrənmək mümkün olmayıb.


Sultan Məcid Qənizadə - Nə məscidlər kilsə kimidir, nə də mollalar keşiş kimi\nDemokratik respublika qurmağı qarşısına prinsipial məqsəd kimi qoymuş Azərbaycan Xalq Cümhuriyyətinin (1918-1920) dövlət, ordu quruculuğu, xarici siyasət və başqa sahələrdə gördüyü işlər, qanunvericilik fəaliyyəti parlament iclaslarının toplandığı sənədlər toplusunda öz geniş əksini tapmışdır. Düşünürük ki, hər bir Azərbaycan vətəndaşı 1918-1920-ci illərdə fəaliyyət göstərmiş Demokratik Cümhuriyyətinin parlamentində baş verənlər haqqında məlumatlı olmalıdır. Elə bu baxımdan da 2018-ci ilin Cümhuriyyət ili elan olunduğundan Enter.News hər həftənin şənbə və bazar günləri Cümhuriyyət parlamentində olan çıxışların stenoqramını hissə-hissə bütövlükdə yayımlamağa qərar verib.\nYazının davamını bu linkdən oxuyun\nQırx doqquzuncu iclasın davamı\nƏbdüləli bəy Əmircanov - (Hökumət təşkil edilən vaxt dokladını oxuyur). Üç növ vergi olduğuna görə üç kargüzar lazımdır ki, vergi işlərinə baxsın. Biri okladnoy sbor vərəqə üzrə; biri də ne okladnoy sbor vərəqəsiz, biri də gömrük (oxuyur). Sabiqdə maliyyə naziri Hacınski Məmməd Həsən parlamana bir ərzi-hal təqdim etmişdi ki, şöbə ikiyə bölünsün. Bu qanunu parlamanda keçməmiş. Yeni maliyyə naziri bu 2-ci şöbəni də ayrı bir şöbə öz müdiri ilə okladnoy işlərinə baxır; xüsusi şöbədə gömrük işlərindən ötəri istər okladnoy və ne okladnoy şöbələrinin smetası parlamandan keçibdir. Tazə gömrük şöbəsindən ötəri ildə 14 min rublə istənilir. Maliyyə və büdcə komissiyası əksəriyyətlə bunu qəbul edib, parlamana pişnihad edir. (Oxuyur). Bu yarım illik paranın yarısıdır. (Oxuyur). Bu on min və yeddi min də əvvəldən qəbul olunmuşdur. Mərkəzi gömrük idarəsinə və artırılmasına 14 min rublə istənilir. (Rusca).\nRəis - Layiheyi-qanuniyyənin əsasları barəsində kim danışmaq istər. Aşurov Ağa.\nAşurov - Necəki burada dokladçik buyurdular bu məsələyə 2-ci dəfə baxılır. Yadınızdadır ki, əvvəlinci dəfə baxılanda mənim təklifimə görə parlamanın qərarı bu oldu ki, məsələ ilə fraksiyalar aşina dəgil, əvvəlcə fraksiyalara göndərilsin, sonra parlamana gəlsin. Odur ki, indi gəlir. Orada səbəb göstərilmişdi ki, gömrükxana işi maliyyə nəzarətində olmamalıdır. Ona görə də qaytarıldı. Bu barədə də burada bir şey deyilmədi. Məlumdur ki, tamojna işinə [nəzarət] həmişə Rusiyada ticarət nəzarətində olub; lakin Vitte məşhur Malbundan olduğundan və sonra Maliyyə naziri olduğundan hər işi öz öhdəsinə aldığı kimi bunu da öz öhdəsinə götürmüşdü. Məsələ Zaqafqaziya seymində də keçdi. Əvvəlki yoluna qaytarıldı. Tamojna işi ticarət komisyonuna qaytarıldı. Həmçinin Azərbaycan təşkil olanda ticarət nəzarətində idi. Lakin Bakıya gələndən sonra maliyyə nəzarətinə verildi.\nMəlumdur ki, ticarət məsələsi başqa, siyasət başqadır. Gömrükxana ilə ayrı şeylər olur. Buna bir mədaxil nəzərilə baxmaq olmaz. İndi nə görürsünüz, məsələn Kür, maliyyə nəzarəti nazirliyinə tabe olmalıdır. Halbuki maliyyə naziri ilə gömrükxananın yalnız bir katibəsi var. Amma iş ticarət naziri ilədir. Gündə də gömrükxana ilə davası var. Biri yazır malı burax, digəri yazır yox. Bir control maliyyə nəzarəti tərəfindən var, biri də ticarət nəzarətindən. Əgər baxsanız, görərsiniz ki, təcrübə nə göstərir. Gömrükxana idxalat ilə ixracatı tənzim edir, intizama salır. Düzdür gömrük alırıq, fəqət mən sual edirəm, deyilsin görək idxalat və ixracat işləri ancaq maliyyə nəzarətin öhdəsində olsunmu? Əsl məsələ də buradadır ki, bu iş ticarət nazirinin işidir.\nÇünkü orada mübadileyi-əmval və gömrük işləri vardır. Bunları da ticarət naziri bildiyi üçün əlbəttə, onun əlində olmalıdır. O vaxt ərz elədim, yenə təvəqqe edirəm bu əsas barəsində məruzəçi bizə bir şey buyursun, əgər məlumatı yoxsa yenə də layihə komisyonuna qaytarılsın, komisiya məlumat cəm edib parlamana pişnihad etsinlər.\nRəis - Bu barədə daha kim danışmaq istərdi? Danışmaq istəyən yoxsa, son söz məruzəçinindir.\nƏmircanov - Layiheyi-qanuniyyə barəsində Ağa Aşurov buyurandan görünür ki, bu işlər gərək ticarət nəzarətində olsun, maliyyə nəzarətində olmasın. Bu işlərin hansı nəzarətdə qalması barəsində layihədə heç bir şey yoxdur. Fəqət, bilmirəm Ağa Aşurov hansı bir əsasla deyir ki, bu işlər Rusiyada ticarət nəzarətində olub. Vəhalanki Rusiyada 20 il deyil ki, ticarət nəzarəti təsis olmuşdur. O vaxta qədər ticarət nəzarəti yox idi. Ondan qabaq həmişə maliyyə nəzarətində olub. Bir şeydən ki, gəlir var maliyyə nəzarətində olmalıdır. Ona görə buna gəlir gözülə baxıldığından maliyyə nəzarətinə verilib. Fəqət, yenə ərz edirəm ki, burada bir elə şey yoxdur.\nRəis - Qanunən layihənin ikinci qiraətinə keçilməsini səsə qoyuram. Kim layiheyi-qanuniyyənin ikinci qiraətinə keçməyi qəbul edirsə, rica edirəm, əlin qaldırsın. (Ağa Aşurov yerindən: Bəs mənim təklifim nə oldu? Təklifim var). Rica edirəm. Səsə qoyulan zaman mane olmayasınız. Hər kəs layihənin ikinci qiraəti tərəfdarıdırsa, rica edirəm, əlini qaldırsın. (Əllər qalxır). Əksəriyyət ilə layiheyiqanuniyyənin ikinci qiraəti qəbul olunur. (Katibə) Oxuyunuz.\nKatib - Layihənin birinci maddəsini oxuyur.\nRəis - Əvvəlinci maddə xüsusunda kim danışmaq istərdi?\nAşurov (yerindən) - Mənim təklifim var.\nRəis - Nə buyurursunuz Ağa?\nAşurov (yerindən) - Bəs mənim təklifim nə oldu?\nRəis - Məndə təklif-zad yoxdur. Rica edirəm, əyləşəsiniz. Əvvəlinci maddə xüsusunda kim danışmaq istərdi. Danışmaq istəyən yoxsa, səsə qoyuram. Əvvəlinci maddəni hər kəs qəbul edirsə, rica edirəm, əlini qaldırsın. (Əllər qalxır). Əvvəlinci maddə əksəriyyət ilə qəbul olunur. 2-cini oxuyunuz.\nKatib - 2-ci maddəni oxuyur.\nRəis - İkinci maddə xüsusunda kim danışmaq istərdi? Danışmaq istəyən yoxsa, səsə qoyuram. İkinci maddəni hər kəs qəbul edirsə, rica edirəm, əlini qaldırsın. (Əllər qalxır). İkinci maddə əksəriyyət ilə qəbul olunur. 3-cünü oxuyunuz.\nKatib - 3-cü maddəni oxuyur.\nRəis - Üçüncü maddə xüsusunda kim danışmaq istərdi. Danışmaq istəyən yoxsa, səsə qoyuram. Üçüncü maddəni hər kəs qəbul edirsə, rica edirəm, əlini qaldırsın. (Əllər qalxır). Üçüncü maddə əksəriyyət ilə qəbul olunur. Dördüncünü oxuyunuz.\nKatib - 4-cü maddəni oxuyur.\nRəis - Dördüncü maddə xüsusunda kim danışmaq istəyir. Danışmaq istəyən yoxsa, səsə qoyuram. Kim 4-cü maddəni qəbul edirsə, rica edirəm, əlini qaldırsın. (Əllər qalxır). Dördüncü maddə də əksəriyyət rəylə qəbul olunur. 5-ci maddəni oxuyunuz.\nKatib - 5-ci maddəni oxuyur.\nRəis - 5-ci maddə xüsusunda kim danışmaq istərdi. Danışmaq istəyən yoxsa səsə qoyuram. Kim 5-ci maddəni qəbul edirsə, rica edirəm, əlini qaldırsın. (Əllər qalxır). 5-ci maddə əksəriyyət ilə qəbul olunur. Layiheyi-qanuniyyənin üçüncü qiraəti qalır gələn iclasa. Növbədəki məsələ maliyyə nazirinə ikinci müavin təyini xüsusunda layiheyi-qanuniyyədir. Məruzəçi Əbdüləli bəy Əmircanov.\nƏmircanov - Maliyyə nəzarətinin 21 oktyabr 1918-də təsdiq edilmiş ştatında maliyyə naziri üçün yalnız bir müavin məmuriyyəti vardır. Müruri zaman ilə hal-hazırda maliyyə nəzarəti idarəsinin mərkəzi idarəsi cəhəti fövqəladə genişləndirir, belə ki, maliyyə nazirinin maliyyə işlərindən başqa bir işi də budur ki, ayda 605 milyon paranı mədənçilər arasında təmsil edər. Bundan başqa bank və kredit işləri maliyyə nəzarətinə keçmişdir ki, bu işlər bu vaxta qədər hökumət bankı müəssisənin vəzifəsi idi. Bundan əlavə hökumət parası çıxarmaq və kredit işləri maliyyə naziri öhdəsində qalmışdır. Maliyyə naziri böylə bir layiheyiqanuniyyə təqdim edib bu işləri iki müavin arasında bölmək istəyir. Bu müavinlərdən biri hökumət parası çıxarmaq və hazırlamaq işlərinə, digəri idarə işinə və sair işlərinə baxacaqdır.\nHəmin müavinə ildə 60.300 rublə məvacib təklif edilir. Maliyyə büdcə komisyonu əksəriyyət ilə bu layiheyi-qanuniyyəyi qəbul edib, təsdiq olunmaq üçün parlamana təqdim edir. Layihə böylədir. (Oxuyur).\nRəis - Məruzə xüsusunda kim danışmaq istərdi? Danışmaq istəyən yoxsa, səsə qoyuram. Komissiyonun təklifinə görə maliyyə nazirinə ildə 60 min maaş ilə ikinci bir müavin lazımdır. Kim bu təklifi qəbul edirsə, rica edirəm, əlini qaldırsın. (Kyüsterə) Kvorum varmı?\nKyüster - var.\nRəis - Komisyonun təklifini hər kəs qəbul edirsə, rica edirəm, əlini qaldırsın. (Əllər qalxır). Kim əleyhinədir? (Əllər qalxır). Kim səs verməyib? (Əllər qalxır). Ləhinə 24, əleyhinə 13, səs verməyən 9. Əksəriyyət rəylə komisyonun təklifi qəbul olunur. Növbədəki məsələyə keçmədən beş dəqiqəlik tənəffüs elan edirəm.\nTənəffüs elan olunur.\nRəis - İclas dəvam edir. Növbədəki məsələ yer və tövci vergiləri xüsusunda layiheyi-qanuniyyədir. Sonra sırada Məclisi-Müəssisan seçkiləri qanun layihəsinə keçərik. 16 maddə qalıbdır. Söz Rza bəy Ağabəyovundur.\nAğabəyov - Bu yer tövcü vergisi məsələsi 3-cü, 4-cü səfərdir ki müzakirəyə qoyulur, amma heç müzakirə edilməyir. İndi də mənə deyilir ki, təxir edilsin. Çünki bu qanundan gəlir və mədaxil gözlənir; ona görə də təklif edirəm ki, əvvəlcə bunun barəsində danışılsın. Mümkün olsa bunu tez qurtaraq.\nRəis - Mehdi bəy Hacınski.\nMehdi bəy Hacınski - Möhtərəm məbuslar! Məncə Məclisi-Müəssisan layihəsi daha lazımlıdır. Düzdür, tövcü vergisi məsələləri lazımlıdır; lakin onlardan gözlənilən verginin vaxtı keçməyir; hər vaxt almaq mümkündür. Məclisi-Müəssisana hazırlaşaq, ona görə təklif edirəm, əvvəl bu məsələyə baxılsın.\nRəis - Təklifi səsə qoyuram. (Rusca). Divani-Rəyasətin əvvəlcə Məclisi-Müəssisan seçkinin layiheyi-qanuniyyəsinə baxması təklifini səsə qoyuram; kim qəbul edirsə, rica edirəm, əlini qaldırsın. Əksəriyyəti ilə qəbul olunur. Növbədəki 90-cı maddədir. Əvvəlcə, müsaidəniz ilə komisyonlara namizədlər göstərilməlidir. Komisyonlara bu namizədlər göstərilir. Topraq komisyonuna Rüstəmbəyov, Baxış bəy və Qara Ağazadə, Əhməd Həmdi fəhlə komisyonuna, Baqradze (Tsaxakaya əvəzinə) layiheyi-qanuniyyə komisyonuna Camalbəyov əvəzinə Rzayev, Kun və Baqradze.\nRəis - Məmməd Əmin.\nMəmməd Əmin Rəsulzadə - Namizədlər haqqında keçəndə bir tərtib var idi Tsaxakaya, əqəliyyətdə qalanların namizədi idi. Onun əvəzinə Baqradze göstərilir. Bu doğru olmaz. Çünki Baqradze sosialistlər fraksiyasına mənsub olduğunu elan etdi. O vaxt sosialistlərdən üç adam intixab edilmiş olur. Əgər əqəliyyətdə qalanların başqa namizədləri varsa, onu göstərsinlər.\nRəis - Burada Kun da var. Növbədəki 90-cı maddədir. Katib oxuyunuz. (Mehdi bəy oxuyur).\nRəis - 90-cı maddə xüsusunda kim danışmaq istərdi? Yoxsa səsə qoyuram. Kim qəbul edirsə 90-cı maddəni əlini qaldırsın. 90-cı maddə əksəriyyətlə qəbul olunur.\nKatib - 91-ci maddəni oxuyur.\nRəis - 91-ci maddəni səsə qoyuram. Kim qəbul edirsə, rica edirəm, əlini qaldırsın. 91-ci maddə əksəriyyət rəylə qəbul olunur.\nKatib - 92-ci maddəni oxuyur.\nRəis - Rza bəy Ağabəyov.\nAğabəyov - Burada deyilir ki, hər kəs namizədlər barəsində yalan xəbər nəşr edər, cəzalanacaq, özü də şiddətli. Bu ümumi qanunda var. Böylə bir qanun ola-ola mən bunu artıq bilirəm. Təklif edirəm ki, bu qanun götürülsün.\nRəis - Daha kim danışmaq istərdi. Danışmaq istəyən yoxsa axırıncı sözü məruzəçiyə verirəm.\nMəmməd Əmin - Natiq əfəndinin söylədiyi doğrudur. Bir şəxsin haqqında yalan deyilsə, yalançı cəzalanar. Lakin burada başqa şeylər də var. Divarlardan vərəqələri cıranlara cəza verilməlidir.. Bir də yalan danışmaqda müttətim edilənlərə cəza veriləcək ki, bu da intixab nəticəsinə sui-təsir edə bilər. Buna görə də cəzanı şiddətləndirmək təhti-qərara alınmışdır. Bununla yalan danışanların cəzası bir qədər də artıq olarsa, kimsə bundan mütəzərrir olmaz. Bəlkə yalan danışma kimi bir əməlin qarşısını almış olarıq. Komisyonda buna ayrıca əhəmiyyət verilmişdir; Vaxta ki, yalan danışan cəzalanır, qoy bir az da artıq cəzalansın.\nRəis - 92-ci maddəni səsə qoyuram. Kim qəbul edirsə rica edirəm əlini qaldırsın. Əksəriyyət rəylə qəbul olunur.\nKatib - 93-cü maddəni oxuyur.\nRəis - Səsə qoyuram 93-cü maddəni, qəbul edənlərdən, rica edirəm, əlini qaldırsın. 93-cü maddə əksəriyyət rəylə qəbul olunur.\nKatib - 94-cü maddəni oxuyur.\nRəis - 94-cü maddəni səsə qoyuram. Kim qəbul edirsə, rica edirəm, əlini qaldırsın. Əksəriyyət rəylə qəbul olunur.\nKatib - 95-ci maddəni oxuyur.\nRəis - 95-ci maddəni səsə qoyuram. Qəbul edənlərdən, rica edirəm, əlini qaldırsın. Əksəriyyət rəylə qəbul olunur.\nKatib - 96-cı maddəni oxuyur.\nRəis - Sultan Məcid Qənizadə.\nSultan Məcid Qənizadə - Mən bu maddə xüsusunda istərdim danışam. Burada deyilir ki, kilsə və məscidlərdə mövizə sayaqında ruhanilər tərəfindən təbliğat olunmasın. Kilsədə bu müamaniət etmək olursa, məsciddə də olmalıdır.\nÇünkü nə məscidlər kilsə kimidir, nə də mollalar keşiş kimi. Ancaq mən deyərdim ki, məscidin mənası bu mənada qanılmasın. Keşişlər gəlib kilsələrdə dua edib gedirlər. Lakin ruhanilər böylə deyildir. Mühüm məsələlərimiz bizim həmişə məsciddə həll edilmiş. Ruhanilərimiz də həmişə cəmaət üçün rəhbər olmuşlardır. Onlar nəinki dua və namaz işində, hətta dünyəvi işdə də, məsələn ticarət və qeyri işlərdə cəmaətə rəhbər və yol göstərən olurlar. Çünkü məzhəb öylə bir məbəddir ki, ruhani işlərlə bərabər dünyəvi işlər də, ticarət və sənaət kimi gərək şəriət yolu ilə olsun. Bunu dedikdə ki, mövizə olunmasın, bu da kinayədir üləmayə. Məscidlərin həyətində seçki xüsusunda mövizə sayağında söz danışmasınlar. Halbuki ruhanilər mali-din, nasiri millətdirlər. Bəlkə bir növ onlara ehtiramsızlıq göstərilir. Qabaqkı maddələrin birində zabitləri və polisləri intixabatdan məhrum etdik ki, onlar seçki işlərinə təsir göstərməsinlər. Ruhanilər haqqında bu iş tətbiq olunarsa, onda onları polis məmurları ilə müqayisə etmiş olarıq və halanki, polis seçki yerinə gələndə əlində taziyanə və qamçı ilə gəlir, ruhanilər isə mövizə ilə gəlirlər. Vaxtaki biz İslam səltənəti istəyirik, görək əsasımız doğru yol ilə olsun. Bu doğru yolda bizə ruhanilər göstərəcək ki, hanki yol cavabdır. Onları nə üçün uzaq qoyaq; o işlərdəki onlar hər zaman rəhbər olurlar. Nə üçün Məclisi-Müəssisan seçkilərində rəhbər olmasınlar. Gələcəkdə onlar millətin və cumhuriyyətin saədətinə zamindirlər. Mən iltimas edərdim, bu maddə buradan çıxsın. Hərgah keşişlərin haqqında qalsalar da mollalar üçün qalmasın. Kilsələrdə olsa da məscidlərdə olmasın. Mən bununla bunu deməyirəm, məscidlər kilsələrdən, mollalar keşişlərdən artıq olsunlar. Mən deyirəm ki, islamiyyətdə məscid, kilsə kimi deyil.\nMəsciddə cəmaətin ümumi məsələləri həll olunur.\nRəis - Sırada natiq olmadığından... Söz Əhməd Cövdət bəy Pepinovundur.


VƏLİ PAŞAYEV (1940) » ZİM.Az | "ZİYA" İnformasiya Mərkəzi\nVəli Möylə oğlu Paşayev 1940-cı il iyunun 25-də Ulu borçalımızın qədim Başkeçid (indiki Dmanisi) rayonunun Məmişli kəndində anadan olmuşdur.\n1947-ci ildə məktəbin 1-ci sinfinə getmiş, 1958-ci ildə həmin məktəbi bitirib Sovet Ordu sıralarına çağırılmışdır.\n1962-ci ildə baş leytenant rütbəsində ordudan tərxis olunmuşdur.\n1963-cü ildə keçmiş M.F.Axundov adına ADPİ-nin rus dili və ədəbiyyatı fakültəsinə daxil olmuş, 1969-cu ildə isə həmin institutu bitirmişdir.\nƏmək fəaliyyətinə Tovuz rayonunda başlamış, sonra isə anadan olduğu kənd orta məktəbində müəllim işləmişdir.\nBir neçə il həmin məktəbdə tədris işləri üzrə direktor müavini vəzifəsində çalışmışdır.\n1973-cü ildən 1984-cü ilə qədər Bakı şəhərində kimya-biologiya təmayüllü 5 saylı respublika internat məktəbində müəllim, 1984-cü ildən 1991-ci ilə qədər həmin məktəbdə təlim-tərbiyə işləri üzrə direktor müavini işləmişdir.\n1989-cu il fevral ayından 1991-ci il fevral ayına qədər Azərbaycan Politexnik İnstitutunun Azərbaycan və rus dilləri kafedrasında saat hesabı müəllim işləmişdir. 1991-ci il fevral ayında isə Azərbaycan Texniki Universitetinə müsabiqə yolu ilə müəllim keçmişdir.\n1992-ci ilin aprel ayından Azərbaycan Texniki Universitetinin Azərbaycan dili kafedrasında baş müəllim, 1994-cü ilin noyabr ayından indiyə qədər dosent vəzifəsində çalışır, 1985-ci ildən filologiya elmləri namizədidir.\nVəli Paşayevin elmi-pedaqoji fəaliyyəti 30-dan artıq elmi əsərdə öz əksini tapmışdır.\nO cümlədən, 1 metodik məcmuənin, 2 metodik vəsaitin və bir dərs vəsaitinin müəllifidir.\nVəli müəllimə bundan sonra da şərəfli peşəsində uğurlar arzulayırıq!..


ADPU-nun əməkdaşları Şamaxı filialının 30 illik yubileyi ilə əlaqədar Şamaxıda olublar\n27 may 2022-ci il tarixində tarixlərində Şamaxı rayon İcra hakimiyyəti (ŞRİH), Azərbaycan Dövlət Pedaqoji Universiteti (ADPU) və onun Şamaxı filialının birgə təşkilatçılığı ilə Şamaxı filialının 30 illik yubileyi və “Mirzə Ələkbər Sabir: Tarixi yaddaş və müasirlik” Respublika elmi konfransı keçirilib.\nKeçirilən tədbirlərdə ADPU-nun rektoru, professor Cəfər Cəfərov, universitetin struktur rəhbərləri, həmçinin Filologiya fakültəsinin dekan vəzifəsini icra edən, Beynəlxalq əlaqələr üzrə prorektor, professor Mahirə Nağı qızı Hüseynova, Elmi işlər üzrə dekan müavini Könül Həsənova, Müasir Azərbaycan dili kafedrasının müdiri, dosent Könül Səmədova Şamaxıda olublar.\nADPU-nun rektoru, professor Cəfər Cəfərov, Beynəlxalq əlaqələr üzrə prorektor, professor Mahirə Hüseynova, digər struktur rəhbərləri, Şamaxı filialının direktoru Tünzalə Yusifova, həmçinin Şamaxı rayonu İcra hakimiyyətinin başçısı Tahir Məmmədov tədbirdən öncə Şamaxı rayonunda yerləşən Şəhidlər xiyabanını,\nBütün şəkillərADPU-nun əməkdaşları Şamaxı filialının 30 illik yubileyi ilə əlaqədar Şamaxıda olublar Bütün şəkillərADPU-nun əməkdaşları Şamaxı filialının 30 illik yubileyi ilə əlaqədar Şamaxıda olublar\nümummilli lider Heydər Əliyevin abidəsini və Mirzə Ələkbər Sabirin "Ev muzeyi"ni ziyarət edib, önünə gül dəstələri qoyublar.\nZiyarətlərdən sonra Şamaxı rayon Mədəniyyət Mərkəzində ADPU-nun Şamaxı filialının 30 illik fəaliyyətini əks etdirən sərgiyə baxış keçirilib.\nYubiley mərasimi mərkəzin konfrans zalında davam etdirilib. Azərbaycan Respulikasının Dövlət Himni səslənəndən sonra torpaqlarımızın azadlığı uğrunda həlak olmuş şəhidlərimizin əziz xatirəsi bir dəqiqəlik sükutla yad olunub.\nTədbirdə çıxış edən Rayon İcra Hakimiyyətinin başçısı cənab Tahir Məmmədov Şamaxı filialının regionun təhsil həyatında oynadığı roldan bəhs edərək filialın kollektivini yubiley münasibətilə təbrik edib. Cənab başçı filialın maddi-texniki və tədris bazasına görə heç də paytaxtda yerləşən ali təhsil ocaqlarından fərqlənmədiyini xüsusi vurğulayıb və eyni zamanda, “Mirzə Ələkbər Sabir: tarixi yaddaş və müasirlik” Respublika elmi konfransının işinə uğurlar arzulayıb. Tahir Məmmədov Şamaxı filialının 30 illik yubileyi, həmçinin pedaqoji sahədəki səmərəli fəaliyyətlərinə görə filialın bir qrup əməkdaşına Fəxri fərman təqdim edib.\nDaha sonra Yeni Azərbaycan Partiyasının Şamaxı Rayon Təşkilatının sədri Tural Qasımlı tərəfindən filialın bir qrup əməkdaşı da Fəxri fərmanla təltif olunub.\nAzərbaycan Dövlət Pedaqoji Universitetinin rektoru, professor Cəfər Cəfərov 100 yaşı tamam olan Azərbaycan Dövlət Pedaqoji Universitetinin milli düşüncənin inkişafına, pedaqoji və elmi-pedaqoji kadrların hazırlığına əvəzsiz töhfələr verən universitet olmasından bəhs edərək qeyd edib ki, son 100 ildə 160 mindən çox yüksək ixtisaslı müəllim kadrları hazırlayan ADPU və onun filialları, o cümlədən Şamaxı filialı da bölgələrdə uğurla fəaliyyət göstərərək müasir baxışlı müəllim kadrlarının yetişdirilməsinə töhvə verirlər. Çıxışdan sonra professor Cəfər Cəfərov Təhsil Nazirliyi və Azərbaycan Dövlət Pedaqoji Universiteti tərəfindən filialın bir qrup əməkdaşına təltiflər təqdim edib.\nTədbirdə qardaş Türkiyə Cümhuriyyətinin Amasya Uiversitetinin dosenti Metin Hakverdioğlunun video təbrikinin nümayişi maraqla qarşılanıb.\nYubiley təbriklərinin ardınca Şamaxı filialının direktoru dosent Tünzalə Yusifova bütün tədbir iştirakçılarını bir daha salamlayaraq 30 ildə filialın keçdiyi inkişaf yolundan bəhs edib və bildirib ki, hazırda bütün ali təhsil müəssisələri kimi, Şamaxı filialı da Prezident İlham Əliyev və Birinci vitse-prezident Mehriban xanım Əliyevanın elmə və təhsilə göstərdikləri əvəzsiz diqqət və qayğının nəticəsində günü-gündən inkişaf edir.\nTədbir “Mirzə Ələkbər Sabir: tarixi yaddaş və müasirlik” Respublika elmi konfransının mövzusuna həsr olunmuş çıxışlarla davam etdirilib. Filialın müəllimi Rima Quliyeva görkəmli maarifpərvər şair Mirzə Ələkbər Sabirin yaradıcılığının müxtəlif aspektlərinə toxunaraq maraqlı məruzə edib.\nÇıxışların yekununda Yubiley tədbiri bədii hissə ilə davam etdirilib.


COVID-19 AzTV-ni niyə “qaralayıb”? Ayna.az\nKoronavirusa yoluxan əməkdaşların sayı artır\nSon günlər Azərbaycan Dövlət Televiziyası (AzTV) əməkdaşlarının koronavirusa yoluxması ilə bağlı məlumatlar yayılır. Hətta, bir neçə gün öncə kanalın əməkdaşı Samir Nemətzadənin ölümü və daha sonra yayılan səs yazısı müzakirə və mübahisələrə səbəb olmuşdu. Bu günə qədər isə AzTV-nin iki əməkdaşı koronavirusdan vəfat edib, 5 əməkdaşı isə xəstəxanada müalicə alır.\nBu gün də Dövlət Televiziyasının daha iki əməkdaşı koronavirusa yoluxub. Belə ki, televiziyanın əməkdaşları Rövşən Binnətli və Fikrət Adıgözəllinin koronavirus testinin nəticəsi pozitiv çıxıb.\nMaraqlıdır, AzTV-də pandemiyaya yolxuma hallarının artması nə ilə bağlıdır? Qurumun Sosial Media və İctimaiyyətlə Əlaqələr Şöbəsinin müdiri Nərgiz Rəfiyeva AYNA-ya açıqlamasında deyib ki, Respublikada virusa yoluxma sayının sürətlə artması AzTV-dən də yan keçməyib: “Bundan əvvəl də televiziyada xoşagəlməz hadisə baş vermişdi və iki əməkdaşımız koronavirusun qurbanı olmuşdu. Əməkdaşlarımızın əlavə xroniki xəstəlikləri də olduğu üçün virusa müqavimət göstərə bilməyib və belə bir hadisə baş verib”.\n“Bu gün daha iki əməkdaşımız - Fikrət Adıgözəlli və Rövşən Binnətli koronavirusa yoluxub və hər iki əməkdaşımız xəstəxanaya yerləşdirilib. Təəssüf ki, onların da xroniki xəstəlikləri var. Fikrət Adıgözəlli xəstəxanaya yerləşdirilməzdən əvvəl də müalicə alırdı. Rövşən Binnətli də özünü narahat hiss etməyə başlamışdı. Buna baxmayaraq, vəziyyətləri o qədər də pis deyil. Ümid edirəm ki, hər ikisi sağalıb yaxın günlərdə evlərinə dönəcək”, - Rəfiyeva bildirib.\nO, əlavə edib ki, televiziyada mütəmadi olaraq dezinfeksiya işləri aparılır: “Bununla yanaşı, davamlı olaraq anti-bakteriyal maddələrdən istifadə edilir. Bütün əməkdaşlar isə ciddi nəzarət altındadır”.\nMüəllif: Mərahim Nəsib 6 İyul 2020 19:18


Gülər Əhmədova Əvəz Zeynallının məhkəməsinə gələcək?\n28 Fevral 2013 14:31\nBu gün Bakı Ağır Cinayətlər məhkəməsində “Xural” qəzetinin baş redaktoru Əvəz Zeynallının işi üzrə məhkəmə prosesi başlayıb\nBugünkü prosesdə Ə.Zeynallının və vəkillərinin çıxışı gözlənilirdi.\nMəhkəmə başlayanda Ə.Zeynallı sabiq deputat, hazırda Kürdəxanıda yerləşən 1 saylı Bakı istintaq təcridxanasında saxlanılan sabiq deputat Gülər Əhmədovanın məhkəməyə gətirilməsinə dair yenidən vəsatət qaldırıb. Baş redaktor həmçinin məhkəmə istintaqının yenilənməsini istəyib.\nHakim Ramella Allahverdiyeva və prokuror Ramazan Hadıyev vəsatətə etiraz ediblər.\nƏ.Zeynallı G.Əhmədovanın məhkəməyə gətirilməsinə dair yenidən vəsatət verməyinin səbəbini açıqlayıb. O, deyib ki, G.Əhmədova Kürdəxanı təcridxanasında Ə.Zeynallıya xəbər göndərərək məhkəmədə çıxış etmək istədiyini deyib. Sabiq deputat bildirib ki, Ə.Zeynallını o həbs etdirməyib. G.Əhmədovanın Ə.Zeynallının məhkəmə prosesində çıxış etmək istəyinin səbəbi həbsin motivləri haqda danışmaq istəməsi olub.\nHakim və prokuror açıq şəkildə Ə.Zeynallının vəsatətinə etiraz ediblər. Məhkəmə yerindəcə müşavirə keçirib vəsatətin rədd olunduğunu bildirib.\nBundan sonra Ə.Zeynallı ilə prokuror arasında gərgin söz deyişməsi başlayıb. Tərəflər bir –birini ittiham ediblər. hakim zalı idarə edə bilməyib. Buna görə hakim prosesi saxlanılıb. Hazırda fasilədir.\nVasif Talıbovun sabiq müavini dünyasını dəyişdi\nƏrdoğan Azərbaycanla bağlı sənədi təsdiq etdi\nJurnalistin atasını öldürənin yaxın qohumundan ziddiyyətli açıqlamalar\nTraktor oğurlayan adam: Zombilər məni qovurdu\nFransada tələbələr də etiraz aksiyası keçirirlər


bukmeker kontorunun Arsip | Berita Terbaru Hari Ini\nRəsmi Saytın Mostbet Güzgü kürsüsü bu gün\nƏgər əvvəllər istifadə etdiyiniz Mostbet güzgüsünə daxil olmaqda problem hiss edirsinizsə, sadəcə olaraq beş dalğalı linki izləyin. Bir sıra oyunçular Mostbet-in köhnə versiyasının artıq işləməməsindən narazıdırlar. Əvvəllər girişlə bağlı heç bir problem yox idi, hətta bukmeker kontoru əvəzində eyni adlı hüquqi şirkət yaratmışdı. Ziyarətçiyə qeydiyyat, TsUPIS-də hesab, telefon nömrəsi və Rusiya vətəndaşının pasportu lazımdır. Daha … Baca Selengkapnya\nKategori Uncategorized Tag bukmeker kontoru, bukmeker kontorunun, daxil olmaq, etmək üçün Tinggalkan komentar\nŞəxsi hesabınızdan məlumatları üçüncü tərəflərə ötürməyin. Buraya oyunöncəsi bir siyahıdan oyunların 20-40%-i daxildir. Bazarlar aktuallıq növünə görə yox olur (məsələn, 1 dəfə keçibsə, nəticəyə özünüz mərc edə bilməyəcəksiniz). Oyuna 10 dəqiqə qalmış bukmeker mərcləri qəbul etməyi dayandırır. Mən onun bukmeker kontorlarının belə qara siyahılarında görünmədiyim üçün pasport yoxlaması bir neçə dəfə aparılıb. Buna uyğun olaraq … Baca Selengkapnya\nKategori Uncategorized Tag 1win bukmeker, 1win güzgü, bukmeker kontorlarının, bukmeker kontorunun Tinggalkan komentar\nDepozitlər kateqoriyasında maliyyə əməliyyatları üçün 6 mövcud üsul. Sonra “Məbləğ” sahəsini doldurun və seçilmiş depozit üsulundan asılı olaraq əlavə təlimatlara əməl edin. Əmanətin qoyulması “Depozit qoy” düyməsini sıxmaqla başlayır. Digər hesab idarəetmə keçidləri kimi, o da ekranın yuxarı sağ hissəsində yerləşir. Balansın doldurulması şəxsi hesabınızdakı məlumatları doldurmadan mümkündür. O zaman biz bukmeker kontorunun yalnız rus … Baca Selengkapnya\nKategori Uncategorized Tag bukmeker kontorunun, Bundan əlavə, daxil olmaq, daxil olmaq üçün, istifadə etmək Tinggalkan komentar\nMostbet mərc şirkəti ilə idmana necə mərc etmək olar\nJuni 13, 2022 oleh autoglopedia\nŞirkət tirajı yalnız bir növ lotereya üzrə həyata keçirir – futbol üçün. Sistem üzrə mərc bərabər bölünür və parlayların sayı, bundan sonra onların hər biri hər biri tərəfindən hesablanır. Ekspress üçün kupon tərtib etmək üçün siz tələb olunan yüzlərə çatana qədər onun nəticələrini əlavə etməyə davam edirəm. Əgər bu sizdə artıq olubsa, yenisini yaratmayın, sadəcə … Baca Selengkapnya\nKategori Uncategorized Tag bukmeker kontoru, bukmeker kontorunun, Bundan sonra, mərc etmək, Mostbet bukmeker Tinggalkan komentar\nMei 26, 2022 oleh autoglopedia\nMən hələ 1win-də mərc etməyə o qədər də başlamamışam, amma ümumilikdə daha 10 ildir ki, bununla məşğul oluram. Sadəcə bərabər dəyişikliklər üçün 1win-in vaxtında olmasını qeyd etmək istəyirəm. 1win, onlar idmandan məhrum olanlara ilk uyğunlaşanlardan oldular, bəzi filmləri təqdim etdilər, lakin uzun müddətdir ki, e-idmanla məşğuldurlar. Daxil olmaqda heç bir problem yoxdur və 1win güzgü … Baca Selengkapnya\nKategori Uncategorized Tag 1win bukmeker, bukmeker kontorunun, etmək üçün, idman mərc, təklif edir Tinggalkan komentar\nMei 22, 2022 oleh autoglopedia\nVə bir ödənişdə ən azı bir qəpik qazansanız, mərkəzi bonusdan əlavə, Ultra Fresh üçün 250 pulsuz fırlanma əldə edəcəksiniz. Qeydiyyatdan keçdikdən sonra istədiyiniz bonusu seçin (“Casino” və ya “İdman”). “Canlı oyunlar” menyusundakı bütün oyunlar müəyyən oxşarlığa malikdir – oyunun nəticələri təsadüfi olur və əmsallar morj tərəfindən müəyyən edilir. Revsahre üçün mükafatın məbləği dəvət edilən müştərinin … Baca Selengkapnya\nKategori Uncategorized Tag bukmeker kontoru, bukmeker kontorunun, Bundan sonra, kart oyunları Tinggalkan komentar\nApril 23, 2022 oleh autoglopedia\nMostbet mərc şirkətinin güzgüsü sizə sərbəst şəkildə hesabınıza daxil olmaq, mərc etmək və digər oyun xidmətlərindən istifadə etmək imkanı verir. Bundan əlavə, digər təhlükəsiz ağıllar oyunçulara daxil olmaq üçün mövcuddur. Bəziləri hətta xüsusi quraşdırma tələb etmir – lazımi alətlər kompüter brauzerində quraşdırılmışdır. Güzgü yenilənənə qədər siz bir düymə ilə BC-ni aça biləcəksiniz. Əksər brauzerlərdə saytın … Baca Selengkapnya\nKategori Uncategorized Tag bukmeker kontorunun, daxil olmaq, daxil olmaq üçün, olmaq üçün Tinggalkan komentar


Azərbaycanın ucqar yerlərində çalışacaq müəllimlərin maaşı açıqlanıb - Report.az\nAzərbaycanın ucqar yerlərində çalışacaq müəllimlərin maaşı açıqlanıb Azərbaycanın ucqar yerlərində çalışacaq müəllimlərin maaşı açıqlanıb 19 Avqust, 2014 12:28 Bakı. 19 avqust. REPORT.AZ/ Azərbaycanda rayon mərkəzindən 20 kilometrdən artıq məsafədə yerləşən ümumi təhsil müəssisələrində əmək fəaliyyətinə başlayan gənc mütəxəssislər ayda 315 manat əməkhaqqı alacaq. Bu barədə Report-a Təhsil Nazirliyindən bildirilib.\nNazirlər Kabinetinin qərarında göstərilir ki, yerli icra hakimiyyəti orqanları tərəfindən bələdiyyələrlə birlikdə kənd məktəblərində işə başlamış gənc mütəxəssislərin yaşayış sahələrinə ehtiyaclarının ödənilməsinə, onların daimi məskunlaşması üçün torpaq sahələrinin ayrılmasına köməklik göstəriləcək. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Cücərmiş sarımsağı qəti zibil qabına atmayın! - İNANILMAZ FAYDALARI » Nyus.az - internet portalı\nNyus.Az bildirir ki, cücərmiş sarımsağın faydalarını təqdim edir.\nSon illərdə aparılan tədqiqatlar nəticəsində sarımsağın tərkibində bir sıra müalicə əhəmiyyətli maddələrin olduğu müəyyən edilib. Bunlardan ən mühümü "dusulfid" adlanan kükürdlü üzvü birləşmələrdir. Sarımsağın tərkibində olan efir yağında kükürd olduğu üçün onun iyi çox kəskindir və yandırıcıdır. (ölkə.az)


Bakıda kütləvi “Oxu Günü” keçiriləcək – 23 apreldə, "Zorge" parkında\n13 April 2016 - 13:11\nBakıda kütləvi “Oxu Günü” keçiriləcək –23 apreldə, "Zorge" parkında\nAprelin 23-də Azərbaycanda kütləvi "Oxu Günü" aksiyası keçiriləcək.\nMütaliəyə diqqətin artırılması məqsədini daşıyan “Oxu Günü – 2” ədəbiyyata marağı olan hər kəs üçün nəzərdə tutulub. Layihənin hədəfi yeniyetmə və gənclərin oxu vərdişlərinin inkişaf etdirilməsi, mütaliəyə marağının artırılması, kitabın gündəlik həyatımızın bütün sahələrinə daxil edilməsinə nail olmaqdır. “Oxu Günü” layihəsi bu il Bakı şəhərində reallaşacaq.\nLayihənin ideya müəllifi filologiya üzrə fəlsəfə doktoru, dosent Şəmil Sadiqdir.\nAzərbaycan Respublikası Təhsli Nazirliyi, Azərbaycan Respublikası Mədəniyyət və Turizm Nazirliyi, Nəsimi Rayon İcra Hakimiyyəti və Hədəf Nəşrlərinin təşkilatçılığı ilə həyata keçirilən “Oxu Günü-2” layihəsinə Azərbaycan Yazıçılar Birliyi, Yunus Əmrə İnstitutu, Kitabevim.az kitab mağazaları şəbəkəsi, Baku-Bus, AMEA Mərkəzi Elmi Kitabxana, Medika Hospital, Qlobal Karyera İnstitutu, ASAN Könüllüləri və Hədəf Kursları təşkilati dəstək verir.


Füzuli Ələkbərov Bakıya yeni 7-seriya BMW gətirdi » www.PressDent.Info\n12-11-2015, 16:02 29934 dəfə baxılıb\nKeçmiş nazir avtomobil biznesini çiçəkləndirir\n“Improtex Motors” şirkəti öz sərgi-satış salonunda tam yeni 7-ci seriya BMW avtomobilinin təqdimatını keçirdib. Oxu.az məlumatına görə, təqdimat dünən baş tutub. Məlumatda deyilir ki, yeni 7-ci seriya BMW avtomobilinin qapalı təqdimatı 3 gün davam edəcək. “Improtex Motors” şirkəti keçmiş əmək və əhalinin sosial müdafiəsi naziri Füzuli Ələkbərova məxsusdur. Füzuli Ələkbərov 2013-cü ilin oktyabr ayında tutduğu vəzifədən azad edilib. Onun işdən çıxarılmasının başlıca səbəbi həmin ilin yanvar ayında Ismayıllıda baş verən iğtişaşlarla bağlıdır.\nQeyd edək ki, həmin vaxt Ismayıllının icra başçısı Füzuli Ələkbərovun qardaşı Nizami Ələkbərov olub. Iddialara görə, həmin vaxt keçmiş nazirin oğlu Vüqar Ələkbərov özünə məxsus “Hammer” markalı maşınla yerli sakinin maşınını vuraraq qəza törədib, daha sonra isə qəzaya düşərək yaralanmış sakini öz dostları ilə birlikdə döyməyə başlayıb. Rayon sakinləri buna mane olmağa çalışsa da, icra başçısının qohumları Ismayıllı əhalisini söyərək təhqir ediblər. Bundan qəzəblənən sakinlər həmin şəxsləri döyüb. Bundan başqa Nizami Ələkbərovun qardaşı oğlu Vüqar Ələkbərova məxsus olan “Çıraq” hotelini və “Hammer” markalı maşını yandırıblar. Sakinlərin Çıraq hotelini yandırmalarının əsas səbəblərindən biri də həmin hotelin əslində varlı məmur övladları tərəfindən əxlaqsızlıq yuvası kimi istifadə etmələri olub. Daha sonra mitinq keçirən 3 min nəfərdən çox rayon sakini icra hakimiyyəti binasına doğru yürüş ediblər. Onların əsas tələbi icra başçısı Nizami Ələkbərovun istefası olub. Mitinqçilərə qarşı güc tətbiq etmək üçün dərhal Bakıdan və qonşu rayonlardan Xüsusi təyinatlı qoşunlar və Daxili qoşunlar Ismayıllıya yeridilib. Ismayıllı rayonu tamamilə mühasirəyə alınıb, rayondan giriş-çıxışa qadağa qoyulub. Etiraz edən sakinlərə qarşı qoşunlar rezin güllələrdən, su şırnağından və gözyaşardıcı qazdan istifadə ediblər. Şəhərdə komendant saatı tətbiq edilib, küçəyə çıxan hər bir sakin dərhal polis və ordu tərəfindən həbs edilib.\nFüzuli Ələkbərov işdən çıxarıldıqdan sonra isə yeni nazir Səlim Müslümov onun fəaliyyətində çoxsaylı nöqsanları ictimailəşdirib, xeyli sayda adam işdən çıxarılıb, hətta həbs olunanlar da olub. Lakin nə sirdirsə Füzuli Ələkbərovla bağlı hər hansı tədbir görülməyib.\nRövnəq Abdullayev yeni təyinat aldı


Rusiyadan müsahibə: » Teref.az\nRusiya Regional və Siyasi-İqtisadi Problemlər İnstitutunun direktoru, siyasi elmlər namizədi Tofiq Əzimov bununla bağlı Media.Az-a şərh verib. Onun sözlərinə görə, müharibə vəziyyətində bu gözləniləndir:\n“İlham Əliyevin yalnız bir işi var – sona kimi getmək. Rusiya Prezidenti Vladimir Putinin isə vəzifəsi daha çətindir - Rusiyanın müharibəyə cəlb olunmasına imkan verməmək. Buna görə Kremlin addımları ehtiyatlı və tarazlı olacaq, daha doğrusu, sakinlər üçün həmişə aydın olmayacaq. Axı itirəcəyi çox şey var...” - deyə o bildirib.шаблоны для dle 11.2


XƏTAİDƏ“YAŞIL TERROR”: AĞACLARI KƏSİB, YERİNDƏ OBYEKT TİKİRLƏR (VİDEO) – Aydınlıq.Az\nXƏTAİDƏ“YAŞIL TERROR”: AĞACLARI KƏSİB, YERİNDƏ OBYEKT TİKİRLƏR (VİDEO)\nPosted on June 25, 2018 by Aydınlıq Leave a comment\nXətai rayonu Cavanşir küçəsi 27 ünvanında yaşıllıq məhv edilir.\nBu barədə Qaynarinfo-ya Xatai rayon sakini Anar İsmayılzadəməlumat verib.\n“Minimum 12 ağac artıq çıxarılıb. Kimlərsə həmin yerdə obyekt tikir. İcra Hakimiyyətinə, Ekologiya və Təbii Sərvətlər Nazirliyinə müraciət etmişik, amma heç bir xeyri yoxdur. Artıq 2-3 günə həmin ərazidə obyekt tikintisi yekunlaşacaq. Guya deyirlər ki, icazəmiz var və həmin ağacları aparıb başqa bir yerdə əkəcəyik. Bu böyüklükdə, həmçinin üzərində meyvə olan ağacı, yayın istisində aparıb hardasa əkmək olarmı?! Xahiş edirik ki, aidiyyatı qurumlar bu məsələ ilə maraqlansınlar”, – deyə o bildirib.\nMəsələ ilə bağlı Bakı Şəhər Yaşıllaşdırma Təsərrüfatı Birliyinin Bitkilərin mühafizəsi şöbəsinin rəisi Orxan Məmmədov ilə əlaqə saxladıq. Qurum rəsmisinin sözlərinə görə, Ekologiya və Təbii Sərvətlər Nazirliyi sözügedən ərazidə ağacların çıxarılmasına dair rəy verib:\n“Nazirliyin Ekspertiza idarəsi ağacların köçürülməsinə görə rəy verib. Səhv etmirəmsə Ramana ərazisinə köçürülür. Həmin yerdə cəmi bir ədəd böyük ağac var idi, qalanları balaca ağaclar idi. Suvarma ilə təmin olunmuş yerə köçürülürsə, heç bir problem yoxdur”.\n“ƏCƏB EDİRƏM, NARKOTİK DƏ QƏBUL EDƏRƏM, İÇKİ DƏ İÇƏRƏM” – AYDIN XIRDALANLI – FOTO\n““NEFTÇİ” RƏHBƏRLİYİ MƏNİ EVSİZ VƏ MAŞINSIZ QOYDU”\n“Neftçi” ilə problemləri olan kolumbiyalı ...\nMƏŞHUR MÜĞƏNNİ 46 YAŞINDA ATA OLDU – FOTO\nNOVRUZ MƏMMƏDOV TƏLƏBƏLƏRƏ 20 MİLYON AYIRDI\nQadın direktorun yerə yıxaraq üstündə oturduğu jurnalistin cəzası qüvvədə qaldı\n9-cu “zon”un rəis müavini niyə işindən qovulub? – İDDİA\nMƏNSUR ŞƏRİF "MAŞIN"DAN GETDİ, BƏS NAZİLƏ SƏFƏRLİ?-ŞOK VİDEO\nŞahmar müəllim mənə dedi ki, “get, polisdə izahat yaz” - MƏHKƏMƏ\nEmil Məmmədov Vidadi İsgəndərlini YIXIB-SÜRÜDÜ: "94 yaşlı ananı...”\nElmar Vəliyevin oğluna yaraşan jest: bir avtobusa da göz dikirsə... - Replika\nSərxoş halda dava salan deputatın qalmaqallı tryukları, seçici gileyi - Açıqlama...\nAzərbaycanda başı kəsi̇lərək kanala atılan qadınla bağlı ŞOK FAKTLAR- FOTO\n“MƏQSƏD MƏMUR KİMİ MƏNİ NÜFUZDAN SALMAQDIR” - ƏLİ HƏSƏNOV\nSABİQ NAZİR OĞLU LONDONDA DAHA BİR ŞİRKƏT AÇIB – SƏNƏDLƏR\nBƏLƏDİYYƏ SƏDRİ İCARƏYƏ GÖTÜRMƏK ADI İLƏ VƏTƏNDAŞIN TORPAĞINI ƏLƏ KEÇİRİB\nİNAM KƏRİMOV QARABAĞDA ERMƏNİLƏRƏ ORTQALIQ EDƏN ŞİRKƏTİ AZƏRBAYCANDAN QOVACAQMI? - FAKT\n"O qadının damarlarında azərbaycanlı yox, erməni qanı axır" - Şəbnəmdən SƏRT SÖZLƏR\nCƏLİLABAD MƏKTƏBİNDƏ ŞƏHİDLƏR LÖVHƏSİ ZİBİLLİYƏ ATILDI - fotofakt\nVergi nazirinin işçiləri deputat oğlunun məhkəməsində\n“Mübarizin şəhid olacağını bir il öncədən bilirdim...” - Milli Qəhrəmanın qardaşı...\nSamirə Sərxan Kərəmoğlunu SUSDURDU: “Oqtay kişiliyini sübut etdi, amma sən…” - VİDEO\nSevinc Səfərlidən ölkənin rəsmi şəxslərinə şok müraciət - FOTO\nSaleh Məmmədov narahat görünür – Bir sıra KİV-lərdə yer alan gərəksiz “bəy tərif”ləri nəyə işarədir?!…\nZaqatalada 65 yaşlı qadına qarşı İNANILMAZ DƏLƏDUZLUQ\nPulunu ver, məktəb direktoru ol - AĞDAMDA\nElmar Vəliyevin oğlu “Kəpəz”in avtobusunu əlindən aldı - FOTO